Ovo je rijetka i uzbudljiva prilika za dječake i djevojčice od 6 do 17 godina da osjete iskustvo trening metodologije koje koriste mlađi timovi Real Madrida, bruseći njihove fudbalske vještine pod vođstvom\nnajboljih svjetskih trenera fondacije Real Madrida.\nLjetnji trening kamp u Porto Montenegru i fudbalskom stadionu Arsenal vodiće trener iz rezervnog tima fondacije Real Madrida uz pomoć tima trenera obučenih u „La Fabrica“, Real Madridovoj profesionalnoj omladinskoj akademiji, a njih će podržati lokalni treneri takođe obučeni za implementciju „Realovog načina“ treniranja. Primjenjujući istu metodologiju i pobjednički mentalitet koji je\npomogao Real Madridu da postane legendarni klub, program ima za cilj da razvija mlade fudbalere u kompletne igrače bruseći njihove taktičke i tehničke sposobnosti na fudbalskom terenu dok prenose vještine lidrestva, samokontrole, odmjerenosti, fleksibilnost, trud, timski rad i poštovanje.\nKamp je otvoren za djevojčice i dječake od 6 do 17 godina koji se bave fudbalom na bilo kom nivou. U skladu sa vrijednostima Real Madrid Fondacije, nekoliko stipendija biće rezervisano za talentovane lokalne igrače i omogućiće im da iskoriste i sportske i društvene benefite programa.\nOrganizovan kao petodnevni program, kamp će trajati 6 nedelja od 25. jula do 2. septembra 2022. Podjeljeni u 2 grupe, igrači će biti procijenjeni individualno na početku programa, a timovi će biti\npodjeljeni prema trenutnim viještinama.\nUčesnici će dobiti kompletnu opremu za trening Real Madrid Fondacije i sertifikat o završenom kursu. Igrači koji pokažu poseban talent i napredak imaju šansu da osvoje poziv za treniranje u Španiji, klubski\nnajsavremeniji profesionalni tereni za obuku u Valedebebasu.\nFondacija Real Madrida osnovana je 1997. godine sa ciljem da donese klubu sportske i ljudske vrijednosti široj zajednici među svojim brojnim inicijativama, organizuje fudbalske kampove i klinike u više od


Monument: najpametniji cloud uređaj za organizovanje fotografija i videa\nnovosti Vaš lični oblak\nčetvrtak, 18 Februar 2016 15:00\nMonument, za čiji nastanak je zaslužna kompanija Monument Labs, namijenjen je pametnom pohranjivanju fotografija i video sadržaja. Uređaj se skoro pojavio na Kickstarteru i već je postao pravi hit među donatorima, prikupivši za kratko vrijeme više od 40.000 dolara od traženih 60.000.\nZapravo, Monument je nešto poput vašeg ličnog clouda koji automatski organizuje vaše fotografije prema vremenu, lokaciji, licima i temama koje se slikali, tako da vam ih bude lakše pronaći. Sa Monumentom u svom vlasništvu, sve snimljene fotografije i video sadržaje možete lako dijeliti i gledati ih na bilo kojem uređaju, uključujući i TV, a da se ne morate brinuti za njihovu organizaciju i traženje.\nKompanija naglašava da je za ovo odgovorna njihova napredna vještačka inteligencija.\nMonument dolazi sa pratećom aplikacijom za Android i iOS, a ako požurite, uređaj može biti vaš za 100 dolara (sve povoljnije ponude, poput onih u kojima ste ga mogli dobiti za samo 80 ili 90 dolara, već su zaključene).\nViše o njemu možete saznati preko priloženog videa.\nGoogle Translate dobio podršku za 13 novih jezika\nLG predstavio ultra-tanki biometrijski senzor za mobilne uređaje


Ugroženima advokati za džabe - Ozonpress :: internet portal\nPosle višegodišnjeg čekanja i sukoba advokata i civilnog sektora, Zakon o besplatnoj pravnoj pomoći konačno će se naći ove nedelje pred poslanicima. Prema njemu, pravo da ne plaćaju branioce niti sudske troškove imaće svi oni koji se nalaze u izuzetno teškoj finansijskoj situaciji, korisnici socijalnih davanja i dečjeg dodatka, kao i oni koji bi plaćanjem bili dovedeni do ruba egzistencije.\nNezavisno od imovnog stanja, država će finansirati ovu pomoć i pripadnicima svih osetljivih grupa, kao što su npr. deca u sudskim postupcima, žrtve porodičnog nasilja, žrtve trgovine ljudima, azilanti, izbeglice, interno raseljeni, osobe sa invaliditetom…\nSvi oni moći će da zatraže pravnu pomoć bilo od advokata koji su za to registrovani i čiju javnu elektronsku bazu podataka će voditi Ministarstvo pravde, bilo od opštinskih službi pravne pomoći. Sve opštine zakon obavezuje da takve službe osnuju, ukoliko ih nemaju.\nKako podsećaju u Radnoj grupi za izradu zakona, pravo, ali ne i obavezu da pružaju ove usluge imaće i nevladine organizacije, staleška udruženja, poput komore lekara ili inženjera, ili pak udruženja novinara, zatim sindikati i pravne klinike na pravnom fakultetu. U upravnim postupcima (pred opštinom, ministarstvima, Poreskom upravom, raznim inspekcijama…) svako može svakom da pruža pomoć, dok u krivičnim stvarima to mogu da čine samo advokati.\nDržava ovim zakonom ne sprečava udruženja koja se bave zaštitom ljudskih i manjinskih prava da neposredno pružaju pomoć žrtvama porodičnog ili seksualnog nasilja, LGBT osobama ili Romima, ali to neće biti finansirano iz budžeta, već projektno.\nPravna podrška i saveti, odnosno pružanje informacije ili popunjavanje formulara, biće dostupni svima, ne samo siromašnima ili osetljivim kategorijama, i moraće da ih pružaju i opštine i advokati.\nOsim Zakona o besplatnoj pravnoj pomoći, pred poslanicima će se naći, takođe dugo očekivani, Zakon o lobiranju i Zakon o zaštiti podataka o ličnosti.\nPo prvi put naša zemlja dobiće registar lobista koji će voditi Agencija za borbu protiv korupcije. Pored registrovanih, postojaće i neregistrovani lobisti. Dok registrovani mogu da lobiraju za tuđe interese, neregistrovani mogu da lobiraju isključivo za svoje. To mogu biti građani, Privredna komora Srbije, NALED…\nNOVČANA NAKNADA OŠTEĆENIMA\nNOVI Zakon o zaštiti podataka o ličnosti, oko kog je duže vreme trajao spor između zakonopisca i aktuelnog poverenika Rodoljuba Šabića, usklađen je sa novim propisima EU.\nSvi podaci o ličnosti građana Srbije biće zaštićeni, kažu u Ministarstvu pravde, na isti način kao i u državama EU. Ovo je naročito važno zbog sve učestalijih zloupotreba JMBG, broja lične karte ili bankovnog računa, IP adrese…\nZakon propisuje visoke novčane kazne za rukovaoce ili obrađivače podataka koji prekrše propise, kao i naknadu za građane kojima je naneta šteta. Naknadu štete isplatiće onaj ko je štetu prouzrokovao.


Od 315 testiranih osoba u toku prethodnog dana kod 67 njih potvrđen je virus korona, pokazuju poslednji podaci Doma zdravlja Niš. Za razliku od subote kada je broj pregleda bio 827, juče je zabeležen nešto veći broj, pa su se u kovid ambulante Doma zdravlja na pregled javila 883 pacijenta, saopštavaju iz te ustanove.\nZa razliku od prethodne nedelje kada je u ambulantama bilo i preko 1.000 pregleda, tokom vikenda je taj broj bio u blagom padu, a broj prvih pregleda >> Pročitaj celu vest na sajtu JužneVesti.com << za 18. april je veći nego što je pokazivao izveštaj za 17. april.\nOd ovog broja 216 njih javilo se prvi put sa simptomima koji mogu ukazivati na kovid infekciju, dok je 667 obavilo kontrolni pregled - navode na sajtu Doma zdravlja.\nOd ukupnog broja testiranih skoro petina je bila pozitivna na virus.\nLekari Službe za radiološku dijagnostiku primili su 70 pacijenta kojima je urađena radiografija pluća, dok je Služba za laboratorijsku dijagnostiku odradila 363 laboratorijske analize - saopštavaju iz Doma zdravlja.\nJužneVesti.com: U Nišu opet blagi skok u brojkama - 112 novoobolelih od korone\nJoš 2 osobe preminule su od posledica kovida u Opštoj bolnici Pirot, saopšteno je iz Zavoda za javno zdravlja gde je registrovano još 46 pozitivnih na virus korona. Tokom vikenda je u kovid ambulanti obavljeno 210 pregleda, a od toga 30% prvih...Među novozaraženima je, navode, 27 osoba iz Pirota,...


Pozdravljamo Odluku Vlade FBiH kojom je usvojena reformska agenda - Stranka Demokratske Akcije Gradski Odbor Tuzla\nPozdravljamo Odluku Vlade FBiH kojom je usvojena reformska agenda\nBy admin Vijesti Komentari isključeni za Pozdravljamo Odluku Vlade FBiH kojom je usvojena reformska agenda\nSDA poziva sve stranke potpisnice Izjave Predsjedništva BiH o obnovljenom pristupu EU Bosni i Hercegovini, a koja je potvrđena i u Parlamentarnoj skupštini BiH, da predano rade na realizaciji obaveza koje sadrži ova Izjava.\nOčekujemo da se u toku ove sedmice definira agenda reformi u ekonomsko-socijalnoj sferi nakon čije realizacije će BiH moći podnijeti kredibilnu aplikaciju za članstvo u EU.\nPozdravljamo Odluku Vlade FBiH koja je uradila svoj dio posla. Očekujemo da to uradi Vijeće ministara BiH kao i Vlada RS-a, te da se 11. juna ove godine u prisustvu evropskog komesara za susjedsku politiku i pregovore o proširenju Johannes Hahna potpiše reformska agenda.\nJoš jedanput pozivamo sve političke stranke potpisnice Izjave Predsjedništva BiH da prednost daju realizaciji preuzetih obaveza i provođenju neophodnih reformi.\nŠansa koja je pružena Bosni i Hercegovini ne smije biti propuštena.Neprihvatljivo je da BiH i njeni građani budu kažnjeni zbog ponašanja pojedinih političkih stranaka.


Svjedocima žrtvama potrebna podrška prije, tokom i nakon sudskog procesa - eTrafika\nSvjedocima žrtvama potrebna podrška prije, tokom i nakon sudskog procesa\n09/12/2015 3 min za čitanje\nSvjedocima žrtvama potrebno je tokom sudskog procesa pružiti psiho-socijalnu pomoć, ali i obučiti službenike institucija da prepoznaju potrebe svjedoka i adekvatno odgovore na njih.\nTo je zaključak iznesen na današnjoj konferenciji za novinare, održanoj u Banjaluci u susret Međunarodnom danu ljudskih prava. Radi se o projektu podrške svjedocima žrtvama koje realizuje Agencija za edukaciju, saradnju i razvoj (ACED) Banjaluka, Fondacija “Udružene žene” Banjaluka, “Vive žene” Tuzla i “Medika” Zenica. Projekat se realizuje na 14 područja u BiH, a finansiraju ga Evropska unija i Ambasada Velike Britanije.\nCilj je stvoriti ambijent prepoznavanja potreba žrtava i pronalaženja načina da se na te potrebe odgovori. Radi se o saradnji pravosudnih institucija, NVO sektora, centara javne bezbjednost, centara za socijalni rad i centara za zatitu mentalnog zdravlja.\nSvjedok je ključni subjekt u jednom sudskom procesu i ako on nije dovoljno osposobljen da prođe kroz vrlo traumatičan period, koji može trajati nekoliko mjeseci ili godina, onda cijeli proces pada, navodi Dejan Jovanović iz ACED-a.\n“Nije cilj uticati na iskaz, već psihički i logistički pripremiti svjedoka. Postoje razne blokade, ljudi se jednostavno izgube, pokleknu pod pritiskom druge strane, ne mogu se izraziti, niti se nositi sa procesom. Potrebno ih je pripremiti da izdrže proceduru, da ne dođe do psihičkog sloma osobe koja se osjeća kao da će je pojesti vuci”, kaže on.\nU Republici Srpskoj samo na području Banjaluke postoji mreža između institucija i NVO sektora koji se bavi ovom tematikom, dok je trenutno u formiranju mreža na području Istočnog Sarajeva. Potpisani protokoli između institucija i nevladinih organizacija ne odnose se samo na ratne zločine, već na sva krivična djela, kaže Nada Golubović iz Fondacije “Udružene žene”.\n“Priprema svjedoka je izuzetno važna, jer mnogo sudskih procesa zavisi od njih. U sudnici mora biti osoba od povjerenja, kako bi oni imali osjećaj sigurnosti. Treba svjedoka upozoriti na to da će ga advokati napadati, te ga upoznati sa tim da ima pravo na pauzu tokom svjedočenja.”\nTrenutno na području BiH postoji šest mreža, ali ne postoje sudski odjeli za podršku svjedocima. Kako ističe Aleksandra Petrić iz Fondacije “Udružene žene”, svjedoke je potrebno podržati prije, tokom i nakon svjedočenja.\n“Mnogi svjedoci ističu da im je problem prijetnja kaznom od 5.000 KM ukoliko se ne odazovu na sudski poziv, što stvara pritisak na njih. Mnogi od njih imaju zdravstvenih, socijalnih i materijalnih problema, velika većina nema uslove da dođe na svjedočenje. Tu je niz problema koji pokušavamo riješiti putem ovog projekta, upravo kroz uvezivanje sa institucijama i nevladinim organizacijama”, kaže ona, te dodaje da je osobama koje prolaze retraumatizaciju tokom svjedočenja potrebno omogućiti svjedočenje iz druge prostorije ili putem video linka. Time će se oni manje retraumatizirati, a njihov iskaz će biti vjerodostojniji.


Kovačević: SNSD ima najveći broj grado/načelnika, ne razmišljamo da umanjimo njihove nadležnosti :: Semberija INFO ::\nKovačević: SNSD ima najveći broj grado/načelnika, ne razmišljamo da umanjimo njihove nadležnosti\nBANjALUKA - SNSD je politička stranka koja ima ubjedljivo najveći broj načelnika i gradonačelnika u Republici Srpskoj i sigurno je da ne razmišlja o tome kako da umanji njihove nadležnosti, poručio je portparol SNSD-a Radovan Kovačević.\n- Ono o čemu razmišljamo, poučeni ranijim iskustvima i poteškoćama u funkcionisanju lokalnih zajednica, jeste da je potrebno pronaći rješenje kako da, u okolnostima kada ne postoji saglasnost između načelnika ili gradonačelnika i skupštine kao najvišeg zakonodavnog organa lokalne zajednice, ne trpe građani i ne zaustavlja se razvoj samih lokalnih zajednica u Republici Srpskoj - pojasnio je Kovačević.\nOn je na svom "Fejsbuk" profilu objavio da je definitivno potrebno odrediti određeni vremenski rok u kojem je potrebno postići dogovor između grado/načelnika i skupštine, kao i model razrješenja i donošenja konačne odluke u situacijama kada pomenuti vremenski rok istekne.\n- SNSD je definitivni pobjednik ovih lokalnih izbora u Republici Srpskoj i u BiH, stranka koja je osvojila najveći broj glasova, načelničkih i gradonačelničkih pozicija, ali i odborničkih mjesta širom Republike Srpske. SNSD u potpunosti uvažava izbornu volju naših građana u svim lokalnim zajednicama i zajedno sa svim našim koalicionim partnerima planira snažno nastaviti sa realizacijom projekata za razvoj svih lokalnih zajednica i Republike Srpske u cjelini - naglasio je Kovačević.\nIAKO NEMA DIPLOMU TEHNIČKOG FAKULTETA VLADIMIR JEVTIĆ IZ BIJELjINE OZBILjNO PLIVA U SEKTORU INFORMACIONIH TEHNOLOGIJA\nBUDUĆNOST JE STIGLA I KOD NAS\nZA REPLIKU MONA LIZE REKORDNIH 2,9 MILIONA EVRA\nSajam knjiga – jednačina sa najmanje dvije nepoznate\nNARODNA BIBLIOTEKA FILIP VIŠNjIĆ BIJELjINA: Promocija knjige\nU PRODAJI JE NOVI, 1280. BROJ SEMBERSKIH NOVINA\nNoć knjige Vinograd Mehmed-bega u Domu omladine Beograda\nPDP: Izborna pravila se ne mogu i ne smiju retroaktivno mijenjati\nSNSD i SDA lome koplja oko gradonačelnika Brčkog\nNOVOIZABRANI GRADONAČELNIK BIJELjINE LjUBIŠA PETROVIĆ: BIĆU GRADONAČELNIK SVIH GRAĐANA\nZanimljivosti izbora u BiH: U fotelju odbornika i sa sedam glasova


Predsednik Evropske komisije Žan Klod Junker na konferenciji za novinare u Beogradu, 26. februar 2018.\nPredsjednik Evropske komisije, Žan Klod Junker, rekao je u utorak da će napredak na evropskom putu cijeniti za svaku državu Zapadnog Balkana zasebno, te da će prije ulaska u EU države regiona morati da riješe međusobne granične sporove.\nJunker, koji je u utorak stigao u zvaničnu posjetu Crnoj Gori, u okviru posjete zemljama Zapadnog Balkana tokom koje će predstaviti novu Strategije proširenja EU, čestitao je Crnoj Gori na politici prema susjedima i istakao da je ona najviše napredovala u integracijama.\n"Kojom brzinom će biti ispunjeni zadaci iz strategije zavisi od države do države", rekao je Junker novinarima u Podgorici i dodao da "nije došao u Crnu Goru da daje prazna obećanja".\nOn je rekao da datum ulaska u EU zavisi samo od Crne Gore, i poručio da "taj datum koji se pominje, 2025, je samo perspektiva ka kojoj se treba ići brzim korakom".\nPredsjednik EK je ocijenio da Crna Gora može služiti kao primjer ostalim zemljama Zapadnog Balkana.\nCrnogorski premijer Duško Marković rekao je Crna Gora ima dva prioriteta - integraciju u EU i ekonomski rast.\nMarković je na konferenciji za medije nakon sastanka sa Junkerom kazao da očekuje da će Crna Gora ove godine otvoriti još dva poglavlja u pregovirma sa EU.\n"Naravno posvećeni smo poglavljima 23 i 24 i nadamo se da do kraja 2018. možemo i da dobijemo mjerila za zatvaranje ovih poglavlja", kazao je Marković.\nOn je rekao da je ključno da je Crna Gora apsolutno posvećena vrijednostima i ciljevima EU.\n"Oko toga nemamo dvoumljenja. Kao što nemamo dvoumljenja da je čitavom regionu Zapadnog Balkana evropska budućnost jedina, bez alternative", istakao je predsjednik Vlade, koji je Junkeru rekao da svojim dolaskom jača poruke iz Strategije EU za Zapadni Balkan.\n"Najvažnija poruka je da će Zapadni Balkan biti dio Evrope i da ćemo na tome raditi kako mi u regionu tako i EU", rekao je Marković.\nOn je istakao da se Crna Gora zalaže i za susjede, navodeći da to "konstantno pokazujemo na djelu našim dobrim odnosima sa susjedima i aktivnim dijalogom i kada postoje otvorena pitanja".


01.02.2019 u 12:47\nKraj polarnoj hladnoći u SAD, u Australiji rekordne vrućine\nČIKAGO – Polarni vorteks ili vrtlog koji je doveo do ekstremne hladnoće na severu Amerike i odneo 21 žrtvu za vikend će ustupiti mesto mnogo blažim temperaturama, prenosi Tanjug. Temperature koje su u proteklih nekoliko dana bile rekordno niske i izazvale zatvaranje škola, kompanija i poštanske službe, preko vikenda bi trebalo da dostignu do 12 stepeni iznad nule, najavljuju meterolozi. Polarni vorteks, ili vrtlog se normalno nalazi iznad Severnog pola, ali je pomeranje vazdušnih struja izazvalo da se ove nedelje nađe iznad američke regije Midvest, podseća agencija Rojters. „Prelazak sa -30 na 10 stepeni iznad nule činiće se kao toplotni talas”, navodi američki meterolog Brajan Harli. Temperature će u toku današnjeg dana biti između - 10 i -6, u subotu će preći nulu sa\n30.01.2019 u 10:17\nSAD zahvatila polarna zima\nAmerika će ovih dana drhtati od hladnoće, sudeći prema predviđanjima meteorologa. Najekstremniji talasi hladnoće, uzrokovani vrtlozima hladnog vazduha mogli bi spustili temperaturu na čak 53 stepena ispod nule. U američkoj državi Ajovi nadležni upozoravaju građane da „izbegavaju duboko disanje i da govore minimalno” ukoliko izlaze na otvoreno. Očekuje se da će najmanje 55 miliona ljudi doživeti temperature ispod nule, prenosi Jutarnji list. Vanredno stanje proglašeno je u državama Viskonsin, Mičigen i Ilinois, ali i u inače klimatski dobroćudnijim južnim državama Alabami i Misisipiju. Meteorolog Džon Gagan kazao je da se intenzitet ovolike hladnoće događa jednom u generaciji", prenosi Bi-Bi-Si. Nacionalna meteorološka služba upozorava Amerikance da mogu zadobiti


Nakon 107 godina postojanja FK „Takovo“ dogodilo se da nije zabeležen poraz u zvaničnoj utakmici duže od jedne godine. Poslednji put je, naime, klub iz našeg grada poražen u duelu protiv novopazarske „Jošanice“, krajem avgusta prošle godine.\n„Takovci“, ovoga puta, ne samo da nisu bili blizu poraza, nego su dominirali većim delom susreta. Domaćin je, naime, stvorio samo dve šanse, krajem prvog dela igre, dok je ostatak utakmice, apsolutno protekao u dominaciji „Takova“, o čemu svedoči i posed lopte od 70 odsto u korist ekipe iz Milanovca. Takodje, „Takovo“ je imalo nekoliko pogodjenih stativa i prečki, kao i mnoštvo šansi koje se svrstavaju u kategoriju 100-postotnih.\nIpak, na odlučujući gol se čekalo sve do 12 minuta do pred kraj susreta, kada je Strizović, nakon lepog centaršuta iz kornera sa desne strane, smestio loptu u gol domaćina i gostima obezbedio veliku radost. Inače, upravo je ulazak u igru Strizovića, ali i Mijatovića, unelo dodatnu živost u igri „Takova“, a na kraju i rezultat.\n„Takovo“ je, nakon dva kola ostvarilo stopostotan učinak, a priliku za osvajanje novih bodova imaće u subotu, 08. septembra, kada na stadionu kraj Despotovice gostuje ekipa „Sloge“ iz Bajine Bašte.


Plate zavarivača na Turskom toku od 4.000 do 7.000 evra\nIzvor: Radio 021, 11.Nov.2019, 14:41\nRazlog za njihov povratak krije se u činjenici što je "Gastrans", kompanija koja gradi >> Pročitaj celu vest na sajtu Radio 021 << ovaj gasovod, variocima koji imaju licence za ovakve specifične poslove i poznaju visoku tehnologiju varenja koja se primenjuje na ovom objektu, ponudio značajno bolje uslove nego što su imali u zemljama Evropske unije.\nZahvaljujući tome, zavarivači sa iskustvom na radovima na gasovodnim trasama, a koji rade varove koji idu na rendgenska snimanja, pored plate od 7.000 evra mesečno, imaju i besplatan smeštaj i hranu. Zbog toga se nekoliko desetina srpskih radnika, koji su radili u zemljama zapadne i istočne Evrope, vratilo u Srbiju.\nU "Gastransu" nisu zvanično potvrdili informacije "Blica" o visini primanja angažovanih zavarivača na gasovodu "Turski tok", a listu je nezvanično rečeno da je tačno da se njihove zarade kreću od 4.000 do 7.000 evra i da su tako visokim primanjima uspeli da ublaže problem deficitarnosti radnika ove struke.\nBlic: ONI U SRBIJI ZARAĐUJU 7.000 EVRA MESEČNO Nisu piloti, menadžeri i IT stručnjaci, ali jesu majstori koje ova POZNATA FIRMA iščekuje\nB92: Ovo su zanatlije koje u Srbiji mesečno zarade od 4.000 do 7.000 evra\nRadio Televizija Vojvodine: Zavarivačima na Turskom toku od 4.000 do 7.000 evra


Novi Program pristupanja CG EU – ključni orijentir za implementaciju evropske agende Crne Gore | EUME\nNaslovnica Press info Press Pregovori o pristupanju Novi Program pristupanja CG EU – ključni orijentir za implementaciju evropske agende Crne Gore\n„Usvajanje novog Programa pristupanja Crne Gore Evropskoj uniji 2022-2023 daće dodatno strateško usmjerenje procesu evropske integracije i snažan impuls administraciji da nastavi realizaciju obaveza iz ovog krovnog strateškog dokumenta. PPCG predstavlja okosnicu rada pregovaračke strukture i kao takav doprinijeće ispunjavanju konkretnih završnih mjerila u pregovaračkim poglavljima. Vjerujem da će kvalitetna i efikasna implementacija ovog dokumenta biti dobar vodič za zaokruživanje sveobuhvatnih reformskih procesa u svim oblastima” kazala je glavna pregovaračica, Zorka Kordić na trećoj sjednici Komisije za evropske integracije.\nNa danas sjednici koja je održana u online formatu, nakon uspješno realizovanih jučerašnjih javnih konsultacija s predstavnicima civilnog sektora, razmatran je i usvojen Nacrt programa pristupanja Crne Gore Evropskoj uniji 2022-2023, nakon višemjesečnog rada Komisije, u sinergiji s Kancelarijom za evropske integracije, pregovaračima i šefovima radnih grupa sa njihovim timovima. Tokom intenzivnog radnog procesa, analizirano je gotovo 7000 pravnih akata EU, sagledani dosadašnji učinci postojećeg dokumenta, mape puta za ispunjavanje završnih mjerila i preporuke Izvještaja Evropske komisije za 2021, a vodilo se računa i o potrebi pune usklađenosti Programa pristupanja sa Srednjoročnim programom rada Vlade.\nKordić je pohvalila rad Komisije za evropske integracije i radnih grupa na pripremi inoviranog PPCG-a istakavši da su veoma korisni inputi dobijeni i od strane predstavnika civilnog sektora na juče održanim online konsultacijama. Ona je podsjetila da je tim dokumentom, za naredni dvogodišnji period, planirano donošenje 588 obaveza, od čega 109 strategija i 479 zakona i podzakonskih akata.


Erling Haland na novoj pauzi zbog problema sa mišićem - SPORTSKI ŽURNAL\nHaland je u 14 utakmica u Bundesligi postigao 16 golova ove sezone\nFOTO: EPA/Saša Štajnbah\nFudbaler Borusije iz Dortmunda Erling Haland odsustvovaće sa terena neodređeno vreme zbog problema sa mišićem, saopštio je danas njegov klub.\nHaland je morao da izađe u 63. minutu subotnje utakmice protiv Hofenhajma (3:2) i tada se činilo da je povredio preponu. Tokom utakmice lekari su mu ukazivali pomoć i zbog problema sa desnim kolenom.\nNajbolji strelac Dortmunda je u nedelju i danas obavio lekarske preglede.\n„Haland ima problema sa mišićem koji zahtevaju lečenje i detaljnije preglede narednih dana“, navodi se u saopštenju na klupskom sajtu.\nTo je treći put ove sezone da Haland ide na pauzu zbog zdravstvenih problema. On je od kraja septembra do sredine oktobra propustio tri utakmice zbog problema sa kukom, a zatim i sedam mečeva od kraja oktobra do kraja novembra zbog drugih povreda.\nHaland je u 14 utakmica u Bundesligi postigao 16 golova ove sezone.\n„Želimo Erlingu da se što pre oporavi i da se vrati onome što najviše voli da radi – postizanju golova za Dortmund“, naveo je klub.\nPosle 20 kola u Bundesligi, Borusija Dortmund je druga na tabeli sa šest bodova zaostatka za Bajernom iz Minhena.


2BS Forum: Ivanović sa Mišmašem i brigadnom generalicom Bisel\nDatum objave: 31.05.2019 15:58 | Autor: mod\nGeneralni direktor Direktorata za politiku i planiranje odbrane, mr Ivica Ivanović, razgovarao je u Budvi sa generalnim direktorom Direktorata za odbrambenu politiku Ministarstva odbrane Slovenije, Alešom Mišmašem i sa komandanticom NATO Štaba u Sarajevu,brigadnom generalicom Marti J. Bisel.\nTokom susreta sa Mišmašem, Ivanović je istakao značaj sveobuhvatne podrške koju je Slovenija pružila Crnoj Gori u periodu koji je prethodio punopravnom članstvu u NATO, uz uvjerenje da će dva Ministarstva nastaviti da kontinuirano jačaju odbrambenu saradnju u sferama od zajedničkog interesa. Sastanak je bio posvećen razmatranju konkretnih modaliteta za nastavak političkog dijaloga dvije zemlje, sa posebnim osvrtom na zajedničko djelovanje u okviru regionalnih inicijativa poput Američko jadranske povelje (A-5) i DECI, te zajedničko učešće u međunarodnim misijama i operacijama.\nDirektor Ivanović se sastao i sa komandanticom NATO Štaba u Sarajevu,brigadnom generalicom Marti J. Bisel.\nOn je istakao značajnu ulogu SAD u sprovođenju reformskih procesa na Zapadnom Balkanu, uz zahvalnost na sveobuhvatnoj podršci Crnoj Gori u reformi odbrambenog sektora. Ivanović je kazao da će Crna Gora ostati posvećena snažnoj saradnji sa SAD i ostalim saveznicima, kao i doprinosu međunarodnom miru i stabilnosti, potvrđujući ulogu pouzdanog saveznika u NATO Alijansi. On je dodao da će Crna Gora nastaviti da promoviše evroatlantske vrijednosti u regionu i da se zalaže za implementaciju NATO politike ,,otvorenih vrata”.\nBrigadna generalica Bisel je iskazala zadovoljstvo bilateralnom saradnjom SAD i Crne Gore, kao i konstantnim progresom crnogorskog društva. Kazala je da bi crnogorski primjer trebale da slijede i ostale države Zapadnog Balkana,koje teže bezbjednom i prosperitetnom društvu. Bisel je zaključila da je ovogodišnji 2BS forum potvrdio da integracija Zapadnog Balkana pozitivno utiče na bezbjednost cijele međunarodne zajednice i iskazala zadovoljstvo činjenicom da će Crna Gora i SAD u svojstvu saveznica nastaviti da podržavaju zemlje aspirante.\nSastanci su održani u okviru To Be Secure foruma.


FINANSIJE Odobren utrošak sredstava kroz više programa\nZa finansiranje studentskog standarda planirano je 1.040.000 KM\nVlada Federacije BiH danas je na sjednici u Sarajevu Federalnom ministarstvu obrazovanja i nauke odobrila utrošak sredstava kroz više programa, vrijednih ukupno 6.837.000 KM.\nTransfer za implementaciju Bolonjskog procesa, namijenjen visokoškolskim ustanovama za studijske programe I i II ciklusa, iznosi 150.000 KM, od čega je 90.000 KM predviđeno kao podrška projektima povezivanja s potrebama tržišta rada, a 60.000 KM za projekte osiguranja kvaliteta studijskih programa.\nKroz transfer za finansiranje obrazovanja bit će izdvojeno 1.800.000 KM, od čega je za nabavku besplatnih udžbenika i podršku projektima poboljšanja kvaliteta praktične nastave u srednjem obrazovanju planirano 720.000 KM, a 350.000 KM za više programa koji se odnose na predškolsko i osnovnoškolsko obrazovanje i usavršavanja odraslih osoba (s fokusom na žene), radi lakše integracije na tržište rada, te kao podrška bibliotekama srednjih škola u nabavci školske lektire.\nZa finansiranje studentskog standarda planirano je 1.040.000 KM, a za Fond za studentske zajmove 220.000 KM.\nZa oblast nauke od značaja za Federaciju BiH bit će izdvojeno ukupno 1.577.000 KM, a najveći dio ovih sredstava - 1.296.064 KM - namijenjen je izdavanju naučne literature, usavršavanju na doktorskom studiju, te kao podrška bibliotekama javnih visokoškolskih i naučnih ustanova u FBiH.\nInstitucije nauke i naučno-istraživački rad, od značaja za FBiH, bit će potpomognute sa 850.000 KM, a institucije nauke i kulture od značaja za BiH sa 1.000.000 KM.\nFondacija za mobilnost studenata i nastavnika bit će sufinansirana sa 200.000 KM, saopćeno je iz Ureda za odnose s javnošću Vlade FBiH.\nVlada FBiH Sarajevo Finansije\nProblemi sa smještajem koštat će narod dodatnih 137.697 KM


„Ruža“ uposlila jedanaestoro ljudi - juGmedia\nLEBANE – Udruženje „Ruža“ iz Lebana privremeno je uposlilo jedanaestoro ljudi na dva projekta, finansijski podržanih od Nacionalne službe za zapošljavanje (NSZ) i Centra za socijalni rad.\nNa projektu „Javni radovi“ uposleno je pet žena i jedan muškarac sa invaliditetom, dok će na drugom projektu „Služba pomoći starijim i nemoćnim licima“ raditi četiri geronto domaćice, jedan vozač i jedan asistent na projektu.\nPrednost za rad na ovim poslovima imali su članovi ovog udruženja i oni koji poseduju sertifikat za pružanje usluga, kao i osobe sa invaliditetom bez zaposlenja sa stepenom stručne spreme.\nRealizaciju projekta je pomogla NSZ i lokalna samouprava.\nDrugi projekat koji nosi naziv „Služba pomoći starijim i nezbrinutim licima“ takođe će trajati šest meseci, od jula do decembra. Vrednost projekta je milion i 450 hiljada dinara.\nProjekat je podržao Centar za socijalni rad u ovoj opštini.\n„Kao direktorka ovog centra imam obavezu da starima, pa ako su još i siromašni, dane učinim lepšim i da ostatak života provedu u miru. Staro i siromašno stanovništvo u rurarnim sredinama sada će imati priliku da se druži sa mladim ljudima koji će im praviti društvo i pružiti pomoć“ rekla je direktorka Centra za socijalni rad Snežana Dragović.\nPredsednik opštine Zoran Ilić naglasio je da je udruženje „Ruža“ primer kako treba da funkcioniše jedan nevladin sektor jer uvek prepoznaju šta je interes zajednice.\nIz Udruženja „Ruža“ najavili su da će i sledeće godine ponovo sa istim projektom aplicirati kod Ministarstava rada, zapošljavanja i socijalne politike.\nNa drugi dan Božića obišao predsednik opštine Bela Palanka Goran Miljković je sa svojim najbližim saradnicima i predstavnicima udruženja koje pruža…


Srbija i Katar u prijateljskom fudbalskom duelu (18.00) – Sport\nSrbija i Katar u prijateljskom fudbalskom duelu (18.00)\nFudbaleri Srbije i Katara sastaju se u prijateljskom meču na stadionu „Rajko Mitić“. Utakmica počinje u 18 časova, a direktan prenos utakmice možete pratiti na stranici Radio Sporta na Fejsbuku.\nTim „orlova“ sastaje se sa selekcijom Katara u okviru priprema za predstojeći meč kvalifikacija sa selekcijom Portugalije za Mundijal 2022. godine.\nSelektor Dragan Stojković Piksi ima problema sa sastavom tima zbog povreda nekolicine standardnih igrača ali očekuje da će tim pružiti maksimum na predstojećem meču i uvežbati što ofanzivniju igru koju će demonstrirati i na kvalifikacionom meču.\nPosle večerašnjeg meča fudbaleri Srbije putuju u Lisabon gde će 14. novembra odmeriti snage sa selekcijom Portugalije.\nPrijateljski meč fudbalera Srbije i Katara počinje u 18.00 na stadionu „Rajko Mitić“, a direktan prenos utakmice možete pratiti na stranici Radio Sporta na Fejsbuku.


Prijedor24 - Više od informacije! Turski investitor zaposlit će 850 ljudi u BiH\nHome / Vijesti / Biznis / Turski investitor zaposlit će 850 ljudi u BiH\nAgencija za unapređenje stranih investicija u BiH (FIPA) je u saradnji sa Svjetskim savezom dijaspore BiH pronašla novog investitora za tekstilnu industriju BiH. Radi se o turskom biznismenu Zihni Yildizu, koji je zajedno sa Hasanom Šehovićem, predsjednikom Svjetskog saveza dijaspore, posjetio FIPA-u radi dogovora o načinu realizacije investicije.\nYildiz je vlasnik dvije fabrike tekstila u Turskoj i izvozi na tržište Francuske, Njemačke i Velike Britanije. Ima ugovorenu proizvodnju za narednih pet godina te ima potrebu za proširenjem proizvodnje, a kompletna proizvodnja u BiH će biti namijenjena izvozu.\nOsoblje FIPA je investitora upoznalo sa uvjetima poslovanja u BiH posebno imajući u vidu tradiciju BiH u tekstilnoj industriji, dosta iskusnog kadra u ovoj privrednoj grani i postojanje stručnih obrazovnih institucija za školovanje novog kadra.\nDirektor FIPA Gordan Milinić je novom investitoru obećao punu podršku u obezbjeđenju uvjeta za početak proizvodnje. U tom smislu FIPA će u konsultacijama sa lokalnim organima vlasti odabrati i ponuditi investitoru nekoliko investicionih lokacija sa svom potrebnom infrastrukturom.\nPlan je krenuti sa proizvodnjom što je prije moguće na površini od 12.000 kvadratnih metara, sa ciljem širenja do 60.000 kvadrata.


Baca se petina proizvedene hrane, milioni gladuju – Portal NAŠE SELO\nBačena hrana na globalnom nivou je treći najveći zagađivač posle SAD i Kine, navode humanitarne i ekološke organizacije, posle izveštaja UN u kojem je utvrđeno da se svake godine baci oko milijardu tona hrane.\nDo zastrašujućih brojki „Izveštaja o bacanju hrane 2021“ se došlo zajedničkim naporima Programa za zaštitu prirode UN-a i humanitarne organizacije „Wrap“. Cilj je da se količina bačene hrane do 2030. godine prepolovi.\n„Osoba koja danas ide u prodavnicu verovatno će paciti petinu stvari koje stavi u korpu. Neverovatno je šta se sve može uraditi prostim pravljenjem spiska za prodavnicu i proverom frižidera pre nego što odete u kupovinu“, kaže Markus Gover, direktor organizacije „Wrap“. Izvor: RTS\nTagged glad, hrana\nMinistarstvo poljoprivrede, šumarstva i vodoprivrede – Uprava za agrarna plaćanja raspisalo je Drugi javni poziv za podnošenje prijava za utvrđivanje prava na korišćenje bespovratnih sredstava u okviru Projekta za konkurentnu poljoprivredu Srbije u 2022. godini.Rok za podnošenje prijava je od 24. januara do 23. februara 2022. godine. Predmet Drugog javnog poziva su investicije i prihvatljivi […]


O nama - Šljivić doo\nSada kada ste istražili sve naše delatnosti, red je da saznate malo više informacija o nama, istoriji, trenutnom stanju i planovima za budućnost. Cilj ove stranice je upravo upoznavanje sa našom kompanijom.\nKompanija Šljivić doo sa sedištem u Kuli, osnovana je 2001. godine. Početna delatnost našeg preduzeća je bila obuka vozača svih kategorija, što i danas radimo na vrlo kvalitetan i pouzdan način. Do sada smo obučili više stotina kandidata iz svih kategorija i na taj uspeh smo posebno ponosni.\nSpisak delatnosti proširujemo 2010. godine, tako što uvodimo nove usluge: prevoz putnika u zemlji i inostranstvu. U proteklih 20 dvadeset godina poslovanja, dostigli smo nivo u kome sa zadovoljstvom možemo da se predstavimo kao pouzdan i ozbiljan poslovni partner, o čemu svedoči rast kompanije, povećanje kapaciteta i kadrova, kao i veliki broj zadovoljnih komitenata.\nŠljivić doo pruža usluge u svim vidovima prevoza: linijski, vanlinijski i poseban linijski prevoz, kao i iznajmljivanje autobusa za bilo koju domaću ili evropsku destinaciju. Kompanija danas broji sedam visokokvalitetnih autobusa, koji poseduju sve neophodne licence potrebne za prevoz. Naš tim čine sposobni, profesionalni, obrazovani i odgovorni ljudi koji doprinose uspešnoj i kvalitetnoj realizaciji svakog vida prevoza. Ukoliko se ukaže potreba za većim obimom u pružanju usluga, bićemo u mogućnosti da odgovorimo na Vaše zahteve.\nOstvarujući saradnju sa nama, imaćete višestruke koristi koje se ogledaju u sigurnom, bezbednom, udobnom, kontinuiranom, kvalitetnom, tačnom, brzom i pre svega profesionalnom i povoljnom prevozu.\nMisija naše kompanije je ostvarivanje još većeg poslovno uspeha u svim oblastima, a najviše u prevozu putnika i upravo zbog toga konstantno ulažemo pre svega u naš tim, a potom i u vozni park, kako bismo klijentima obezbedili najbolje moguće uslove, po najpovoljnijim cenama na tržištu.


Otkucavaju poslednji sati: Hoće li presuda decenije osuditi srpski narod (video) - Sputnjik Srbija\n22:40 21.11.2017 (osveženo 07:56 22.11.2017) Preuzmite kraći link\nPred sutrašnje izricanje prvostepene presude Mladiću u Hagu, Zorko podseća da je tim branilaca tražio oslobađajuću presudu za generala, objašnjavajući da glomazna optužnica sadrži izuzetno teške optužbe koje nisu zasnovane na dokazima.\nPrimera radi, u paragrafu 12 optužnice ne samo da se u učesnike udruženog zločinačkog poduhvata ubraja kompletna vojna i politička hijerarhija kakva je postojala na strani Srba u BiH i SRJ nego se pominju i lokalni bosanski Srbi što znači da je svaki pripadnik srpskog naroda na teritoriji BiH praktično učesnik u tom zločinačkom poduhvatu, kaže Zorko u emisiji „Sputnjik intervju“.\nMeđutim, dodaje advokat, dokazi koji su izvedeni tokom postupka su pokazali nešto potpuno drugo — da su to tvrdnje koje nisu utemeljene na dokazima.\n„Ekspert vojnog tužilaštva je preko decenije proučavao vojnu strukturu i tražio dokaze koji mogu da povežu učesnike sa eventualnim inkriminisanim delima. Za generala Mladića, međutim, ne postoji bukvalni nijedno naređenje koje njega može da dovede u vezu sa navodnom likvidacijom, odnosno istrebljenjem sa kojim je povezan za Srebrenicu“, navodi Zorko.\nAdvokat istovremeno upozorava da je u delu javnosti prekršeno elementarno pravo Mladića, a to je pretpostavka nevinosti, te da je on „osuđen i pre nego što je ušao u sudnicu“.\nPenzionisani oficir bivše JNA i haški osuđenik Veselin Šljivančanin, koji je nakon odsluženja kazne izašao na slobodu 2011. godine, kaže da ne veruje da je Ratko Mladić bilo šta skrivio, jer, kako objašnjava, zna kako su učeni i vaspitavani oficiri bivše JNA. Šljivančanin ističe da je bio u Hagu kad je Mladić doveden i da je general još tada bio bolestan.\nPrema rečima advokata Zorka, zdravstveno stanje Mladića je teško i branioci su zabrinuti zbog toga. On naglašava da Mladić nije imao posetu izabranih lekara koji bi utvrdili do koje mere je njegovo zdravstveno stanje narušeno i da li takvo zdravstveno stanje uopšte omogućava njegovo prisustvo izricanju presude.\n„Jako zabrinjava što je rizik po njegovo zdravlje znatno izraženiji u odnosu na osobe njegovog godišta, a imajući u vidu njegovo prethodno stanje nesporno treba utvrditi njegovu sposobnost da prisustvuje izricanju presude“, kaže Zorko.\nIstiče da je tim branilaca od januara ove godine uporno nastojao da pribavi kompletnu medicinsku dokumentaciju Mladića kako bi ona bila podvrgnuta testu medicinskih stručnjaka, ali da su bili suočeni sa brojnim teškoćama.\n„Nešto što je po pravilima Tribunala trebalo da bude dostavljeno u roku od 14 dana nama je dostavljeno sa višemesečnim kašnjenjem, pri čemu se tvrdilo da je to kompletna dokumentacija, a onda se ispostavilo da nije“, navodi Zorko.\nO problematičnim standardima, pa i, kako veruju u značajnom delu javnosti, nepravednom odnosu tog suda prema srpskom narodu, svedoči i podatak da je Srbima izrečeno 1.138 godina zatvora, a svim ostalim narodima ukupno tri puta manje. Na pitanje da li je to pokušaj da Hag piše neku svoju istoriju, Veselin Šljivačanin izričit je da je jedini cilj Tribunala bio da „zbriše srpski narod“, podsećajući da je taj sud oslobodio ljude poput Ante Gotovine, Ivan Markača i Ramuša Haradinaja, a osudio Srbe koji su, kako tvrdi, radili samo ono što je po zakonu, braneći svoju zemlju.\nObjašnjavajući dalji postupak, imajući u vidu da Tribunal 19. decembra završava rad, a preostale procese preuzima specijalni mehanizam, advokat Zorko navodi da, ukoliko presuda bude osuđujuća, branioci prvo najavljuju žalbu, a onda je i podnose. On ipak dodaje da ne želi da prejudicira kakva će biti presuda, jer je, tvrdi, tužilac u nekim ključnim segmentima sam sebe osporio.\n„Primera radi, utvrđeno je da je Sarajevo bilo branjeni grad, a mnogi dokazi pokazuju takođe da nije bilo prisilne deportacije muslimana sa prostora Srebrenice, već da je to naredio sam Unprofor u okviru humanitarne operacije“, objašnjava Zorko.\nNa pitanje kakve bi posledice po Republiku Srpsku i Srbiju mogle da budu ukoliko Mladića proglase krivim za genocid, za šta ga između ostalog tereti optužnica, Mladićev advokat navodi da će moguće konsekvence sigurno biti razmatrane, ali ocenjuje da je optužnica toliko široko postavljena da bi njeno prihvatanje u svim aspektima značilo jednu širu osudu.\n„Ne sme da se prenebregne ni da su ranije pravosnažne presude nesporno utvrdile da je Vojska RS vodila legitimne akcije koje po statutu Tribunala nisu kažnjive, a da je čak i aktivnost u Srebrenici pod nazivom operacija ’Krivaja 95‘ bila legitimna. Tužilaštvo čak ni ne osporava da imate legitimni vojni cilj, pa ne mislim da su velike šanse da se u sklopu svega toga postavi pitanje neke šire odgovornosti“, naglašava Zorko.\nPrema mišljenju Šljivančanina, general Mladić je „častan oficir koji je tokom svog vojevanja zaista radio na tome ne samo da se ostvare legitimni vojni ciljevi Republike Srpske, nego i da se zaštiti narod“.\n„On je do kraja rata insistirao na zakonitom postupanju i poštovanju svih pravila“, ukazao je advokat Boris Zorko.\npresuda, Haški tribunal, Ratko Mladić, Srebrenica


Sačuvajte laptop od fizičkog oštećenja\nD. V. 29. avgusta 2009. 00:00\nToplota, hladnoća, vlaga i iznenadni udarci mogu naneti štetu vašem prenosnom računaru, isto toliko koliko i zlonamerni virusi ili špijunski programi. Jači udarac može uništiti hard disk, slomiti LCD ili trajno oštetiti matičnu ploču. Zato korisnici koji rade u ekstremnim uslovima ne žale novac za ojačane laptopove, kao što su GoBook XR-1 kompanije General Dynamics ili Panasonic Toughbook-29. Naravno, ojačan laptop ne treba svima, ali nekoliko saveta o tome kako možete da sačuvate svoj prenosni računar sigurno će vam dobro doći.\nPloče u hard diskovima osetljivije su na udarce kada se obrću. Ako laptop ne možete da isključite, niti da ga prebacite u režim smanjene potrošnje pre pomeranja, zatvorite poklopac i sačekajte da uđe u režim Standby pre nego što ga uzmete u ruke. Da bi računar bolje ležao u rukama, zalepite komade trake po ivicama kućišta. To možda neće najlepše izgledati, ali je jeftinije od popravke ili zamene računara, ako ga ispustite.\nPazite gde spuštate laptop, bilo da je u torbi ili van nje. U vozilima izbegavajte mesta koja stalno vibriraju i pomislite šta bi mu se moglo dogoditi u slučaju naglog kočenja. Kada se nalazite u kafiću, na aerodromu, u kancelariji ili nekom drugom javnom mestu, vodite računa gde je kabel za napajanje. Dok svi prenosivi računari ne budu imali magnetne priključke, saplitanje preko napojnog kabla ostaće najčešći razlog za ozbiljnu štetu na njima.\nSloj najlona ili kože zaštitiće računar od blagih potresa, ali ako padne i s male visine, samo će višeslojna postava apsorbovati udar. Temperatura je od presudne važnosti za laptop. Kada temperatura u prostoriji poraste, ona se podiže i u unutrašnjosti računara. Ako sumnjate da se sistem pregreva, potražite u dokumentaciji podatak o maksimalnoj operativnoj temperaturi vašeg računara. Posle toga upotrebite program SpeedFan da biste pratili stanje sistema. Aplikacija će u sistemsku oblast smestiti ikonicu koja će neprestano prikazivati temperature procesora i hard diska. Većina prenosnih računara izbacuje veliku količinu toplote kroz donju stranu kućišta. Sve što može smetati protoku vazduha oko te površine moglo bi izazvati pregrevanje računara. Zato nemojte stavljati računar na ćebe niti na tapacirane i druge mekane površine.


Grenel: Amerika okreće novi list prema Srbiji | Republika Srpska\nNaslovna Srbija Grenel: Amerika okreće novi list prema Srbiji\nGrenel: Amerika okreće novi list prema Srbiji\nSpecijalni izaslanik američkog predsjednika Donalda Trampa za dijalog Beograda i Prištine, Ričard Grenel rekao je da SAD imaju drugačiji pristup od onih koji se već 30 godine bave kosovskim pitanjem, a ne mogu da ga riješe.\nOn je to izjavio govoreći o nedavno potpisanom Vašingtonskom sporazumu kao gost Konferencije Srpsko-američkih lidera.\nGrenel je u svom obraćanju naveo da su njegov otac i braća hrišćanski misionari, a da je pristup Trampove administracije da „prvo stvori uslove za ekonomski napredak u regionu Zapadnog Balkana, pa da se potom pozabavi političkim pitanjima“ i dodao:\n„Ako pogledate pažljivo i Gospod naš, Isus Hristos, prvo je rješavao suštinske probleme ljudi kojima je išao u susret, hranio ih je, pojio, liječio, prije nego što bi ih učio ili pokušavao da ih obrati sebi“, rekao je on.\nOn se takođe osvrnuo i na potrebu izgradnje povjerenja između Srba i Amerikanaca.\n„Ja sam rekao predsjedniku (Srbije Aleksandru) Vučiću, vjerujte nam i dajte nam šansu, jer mi imamo drugačiji pristup od onih koji se već 30 godine bave ovim pitanjima, a ne mogu da ih riješe“, naveo je Grenel.\nGrenel je kazao da se kroz Vašingtonski sporazum i otvaranje kancelarije američke Razvojne finansijske korporacije u Beogradu, Vašington pruža ruku ne samo političkim akterima, već i srpskom privatnom sektoru, što bi moglo da pomogne u izgradnji čvršćih odnosa između Srbije i Amerike u budućnosti.\nRukovodstvo SALC-a je na kraju konferencije izrazilo zahvalost Grenelu na jučerašnjem brifingu sa članovima srpske zajednice u Americi. Smatraju da je veoma bitno što su dobili priliku da u otvorenom dijalogu razmijene mišljenje i postave pitanja važna ne samo za srpsku zajednicu u Americi, već i srpski narod u cjelini.\nDjelimo uvjerenje da su dobri odnosi SAD i Srbije ključni za stabilnost, razvoj i prosperitet u čitavom balkanskom regionu – istakli su organizatori, prenosi IN4S.\nOrganizacija SALC okuplja mlade ljude srpskog porijekla koji žele da kroz učešće u političkom životu SAD doprinesu boljem razvoju odnosa između Vašingtona, Beograda, Podgorice i Banjaluke.


Osiguranje od autoodgovornosti - Svijet Osiguranja ;\nObavezno osiguranje u saobraćaju za štetu pričinjenu trećim licima i ove godine je dominantno u portfelju osiguravajućih kuća. Sa oko 30 odsto učešća u ukupnoj premiji koja je za prvih šest meseci ove godine iznosila oko 300 miliona evra, takozvana autoodgovornost ostaje dominantan posao za 12 kompanije koje se bave ovom vrstom osiguranja.\nIako se tokom cele ove godine sporadično moglo čuti kako bi cena polise od autoodgovornosti trebalo da poskupi, takva odluku će Udruženje osiguravača doneti sledeće godine kad stignu podaci o tome koliko šteta je bilo ove godine.\nOd septembra su stupile na snagu i nove odredbe Zakona o obaveznom osiguranju u saobraćaju o sistemu nagrađivanja i kažnjavanja (bonus – malus). Uz to, Srbija je ušla u podsistem registarskih oznaka Evropske unije koji državi omogućava isti status koji imaju zemlje članice EU. Od početka sledeće godine više neće biti potrebno vaditi Zelenu kartu za put u inostranstvo i plaćati je 2.000 dinara. Umesto nje, registarske tablice će biti međunarodna polisa osiguranja, kao što je to slučaj u još 32 evropske zemlje. Dosad je Srbija takav bilateralni sporazum imala sa Crnom Gorom i on će se verovatno nastaviti i od sledeće godine iako Crna Gora ne ulazi u takozvani podsistem registarske oznake. Dobro bi bilo da sporazum ostane na snazi, jer bi se u suprotnom plaćala Zelena karta za put u Crnu Goru. Bez njega bismo nazadovali u naplati štete u međunarodnom autoosiguranju sa ovom zemljom, jer bi postupak duže trajao, kažu u Udruženju osiguravača.\nTokom ove godine je počeo da funkcioniše i Informacioni centar Udruženja osiguravača koji omogućava elektronsko izdavanje polise osiguranja od autoodgovornosti. Sva osigurana i registrovana vozila će se evidentirati u Informacionom centru Udruženja. Osim što će osiguranicima biti olakšana registracija jer će se polise izdavati brže, ovakav sistem olakšava oštećenim licima da brže dođu do pouzdanih informacija koje su im neophodne u slučaju štete. Takođe, praksa u okruženju pokazuje da je ovakav servis pomogao industriji da se izbori sa prevarama u osiguranju.\nMalus oko tri odsto\nPrema prvim podacima Udruženja osiguravača iz oktobra ove godine, za oko 70.000 polisa od ukupno oko dva miliona vlasnici motornih vozila su platili višu premiju jer su u prethodnoj godini zgrešili barem jednom. “Malus se kreće na nivou do oko tri odsto, što je očekivano. Ono što nismo očekivali je da se startuje iz nultog stepena”, kažu u Udruženju osiguravača za “Svet osiguranja”. To praktično znači da dosta građana ne ostvaruje bonus iako na njega ima pravo, jer taj premijski stepen znači da se tek postalo vlasnikom vozila i da ne postoji istorija “ponašanja na drumu”. Osiguravajuće kuće od jula prošle godine prate broj šteta “po vozaču”: svako kome nije evidentirana ni jedna šteta u prethodnoj godini, od septembra ove godine dobija popust od pet odsto. Za dve godine dobrog vladanja nagrada je 10 odsto niža premija, a za tri uzastopne godine dobrog vladanja 15 odsto na osnovnu cenu osiguranja od autoodgovornosti.\nCena polise od autoodgovornosti nije menjana već tri godine iako je evro u odnosu na dinar ojačao za gotovo trećinu, što se odražava na troškove osiguravača jer se delovi mahom nabavljaju iz uvoza. Vrednost i struktura voznog parka se promenila, pa i obim i visina šteta, a polisa u Srbiji je ubedljivo najjeftinija u regionu\nSuprotno, za malus su sume koje se izdvajaju daleko više, pa je tako kazna 50 odsto viša premija za jedan, odnosno i do dva i po puta više para za dva ili tri udesa. Recimo, prosečna premija od 9.500 dinara se zbog jedne štete uvećava na 14.250, a zbog tri na 23.750 dinara.\nZa razliku od mnogih zemalja, u Srbiji se tek počinje sa stvarnom primenom bonus-malus sistema u obaveznom osiguranju, te je važno da se sa primenom krene opreznije, kako bi se očuvali fondovi za izmirenje šteta. “Ovaj postepen postupak je neophodan kako bi se očuvala stabilnost sistema obaveznog osiguranja od autoodgovornosti, koje ima za cilj da se izmire štete oštećenim licima”, kažu u NBS. “Naime, društva za osiguranje plaćaju štete iz fondova formiranih naplatom premija osiguranja, pa ti fondovi treba da budu dovoljni”.\nSistem nagrade i kazne se primenjuje u većini zemalja, i može se smatrati i pripremnom fazom za liberalizaciju cena osiguranja od autoodgovornosti, planiranu po Zakonu o obaveznom osiguranju u saobraćaju.\nCena ostaje ista\nU Srbiji je i dalje na snazi minimalna cena polise osiguranja od autoodgovornosti. Po Zakonu o obaveznom osiguranju u saobraćaju iz 2009, sva osiguravajuća društva dužna su da se pridržavaju osnovne ili minimalne cene koje propiše Udruženje osiguravača i sa kojom se saglasi Narodna banka Srbije kao supervizor. Takva odredba usvojena je kako bi se garantovala isplata šteta svim osiguranicima. S obzirom na to da autoodgovornost kao vrsta osiguranja, uz kasko, povlači najveći broj šteta i posledično isplata šteta, regulator je propisao minimalnu cenu kako se ne bi desilo da neki osiguranik bude uskraćen za naknadu. Takvo rešenje je međutim Komisija za zaštitu konkurencije smatrala za narušavanje tržišnih pravila igre jer se osiguravači “dogovaraju oko jedinstvene cene, što potrošačima ne ostavlja mogućnost izbora”. Još pre tri godine je Komisija pokrenula postupak protiv 11 osiguravajućih kuća koje se bave ovim vrstom osiguranja, kao i protiv Udruženja osiguravača. Maksimalna zaprećena kazna bila je do 10 odsto prihoda u prošloj godini, što bi u ovom slučaju bilo oko 50 miliona evra. U junu je Komisija donela zaključak kojim se postupak obustavlja pozivajući se upravo na Zakon o obaveznom osiguranju koji je praktično “aminovao” dogovor oko cena.\nCena polise od autoodgovornosti nije rasla već tri godine i osiguravači imaju nekoliko argumenata zašto bi ona trebalo da bude viša, iako nisu podneli zvaničan zahtev za poskupljenje. Od tog avgusta 2008. kad je poslednji put cena menjana, evro je u odnosu na dinar ojačao za gotovo trećinu, što se odražava na troškove osiguravača jer se delovi mahom nabavljaju iz uvoza. Vrednost i struktura voznog parka se promenila. “Nemate više juga na ulici, nego se isti automobil vozi u Nemačkoj, Austriji i u Srbiji, što znači da oštećeno krilo svuda košta isto”, kažu u Udruženju osiguravača, i dodaju da su polise autoodgovornosti najjeftinije u celom okruženju. Naime, polisa je u u Srbiji u proseku 90 evra, u Makedoniji 120, u Crnoj Gori 140, a u Hrvatskoj 180 evra godišnje.\nUz to, broj šteta je u 2009. porastao za 4,3 odsto, a lane u odnosu na pretprošlu godinu čak 14,9 odsto.\nIstina je da policijska statistika beleži za trećinu manje saobraćajnih nezgoda prošle godine nego u 2009, ali to ne znači da je nezgoda stvarno bilo manje. Razlog je Evropski izveštaj o saobraćajnoj nezgodi koji učesnici u saobraćajnoj nezgodi sami popunjavaju i ne pozivaju policiju na uviđaj. Tako se mnoge “saobraćajke” za policiju zapravo nisu ni desile. Za osiguravajuće kuće itetako jesu, pa statistika Udruženja osiguravača pokazuje da je lane osiguravajućim kućama prijavljeno 62.955 šteta, što je 15.198 više nego što beleži policijska statistika. Do kraja ove godine osiguravači ipak ne nameravaju da traže podizanje cenu ove vrste osiguranja.\n“Tvrdnje da se smanjio broj saobraćajnih nezgoda, i da bi trebalo da padne i cena autoosiguranja ne stoje, jer vrednost učinjene štete raste. Dogodine se po zakonu podižu limiti za načinjene štete i u ovom trenutku ne možemo da procenimo koliko bi to moglo da utiče na isplate šteta, tako da ćemo sa strukturiranim i smislenim podatkom oko povećanja cene autoodgovornosti izaći naredne godine”, kažu u Udruženju osiguravača i dodaju da očekuju da sadašnja vrednost polise dogodine neće biti dovoljno visoka da pokrije troškove osiguranja.\nPrema prvim podacima Udruženja osiguravača iz oktobra ove godine, za oko 70.000 polisa od ukupno oko dva miliona vlasnici motornih vozila su platili višu premiju jer su u prethodnoj godini napravili bar jedan udes\nU Narodnoj banci Srbije kažu da se uočava da su štete, zbirno rešene i rezervisane, u porastu, ali da ipak to povećanje ne prevazilazi marginu za rizike, što znači da je tehnička premija zasad dovoljna za pokriće šteta, te da nema osnova za poskupljenje.\n“Povećanje minimalne cene ovog osiguranja trenutno nije planirano. Nakon dostavljanja finansijskih izveštaja društava za osiguranje za 2011, sa nalazima revizije i aktuara, kao i nakon analize zakonskih rešenja, koja se tiču primene bonus-malus sistema, kao i povećanja osiguranih suma, sagledaće se da li postoji potreba promene tarifa premije Udruženja za naredni period. U svakom slučaju, svako društvo za osiguranje ima slobodu da saglasno rizicima u svom poslovanju opredeli visinu premije, odnosno poveća cenu osiguranja”, kažu u NBS za “Svet osiguranja”.


Povrijeđen 31 zatvorenik a pet upućeno u Kliničko bolnički centar\nPripadnici Specijalne jedinice crnogorske policije upali su protivzakonito jutros u četiri sata u prostorije istražnog zatvora u Spužu i prebili više zatvorenika, među kojima i Damira Mandića, optuženog za učešće u ubistvu direktora lista ‘’Dan’’ Duška Jovanovića. Incident je naišao na zgražavanje crnogorske javnosti.\nTo je danas saopštio sudija Radovan Mandić, na početku nastavka suđenja Damiru Mandiću i dodao da su specijalci sa ‘’fantomkama’’ na glavi upali u osam soba u kojima je bilo po šest zatvorenika, a da se u jednoj nalazio i optuženi Mandić.\nSudija Mandić je kazao da ne može da sudi u takvim uslovima i da se suđenje neće nastaviti dok se ne otkrije ko je to naručio.\nIstražni sudija Višeg suda Hamid Ganjola saopštio je danas da je on izdao nalog za pretres ćelija u spuškom zatvoru, ali da nikome nije naloženo da fizički maltretira zatvorenike.\nOn je istakao da je to što se dogodilo katastrofa i da su pripadnici Specijalne jedinice zloupotrijebili položaj i ovlašćenja, najavljujući da će slučaj biti procesuiran nakon medicinskog pregleda povrijeđenih zatvorenika.\nŽeljko Jočić, advokat Damira Mandića kazao je da za taj incident treba da daju objašnjenje ministar unutrašnjih poslova Dragan Đurović i vrhovni državni tužilac Vesna Medenica.\nVrhovni državni tužilac Vesna Medenica poručila je da će utvrditi odgovornost za eventualno prekoračenje ovlašćenja policije prilikom pretresa u istražnom zatvoru u Spužu, kada je prebijeno više zatvorenika.\nPrema riječima Medenice, sve će se do detalja utvrditi i niko neće biti izuzet iz krivično-pravne odgovornosti, ukoliko je prekršio ono što Zakon o krivičnom postupku nalaže.\nVlada nije na današnjoj sjednici raspravljala o incidentu u istražnom zatvoru u Spužu, ali je najavljeno da će se ‘’o tom pitanju danas ili sjutra oglasiti nadležne državne institucije”.\nPolicijska hajdučija u istražnom zatvoru u Spužu najnoviji je u nizu dokaza da je u Crnoj Gori "zgažen" pravni poredak i da su obesmišljene institucije sistema, ocijenila je danas Socijalistička narodna partija.


Kršenje kodeksa u izveštavanju o ubistvu pevačice\nBeta 26. aprila 2016. 17:05\nSavet za štampu upozorio je danas da u Srbiji raste broj tekstova i vesti u kojima je prekršen novinarski kodeks i dodao da je ono kulminiralo u vestima o ubistvu pevačice Jelene Marjanović.\nPrema rečima predstavnice Saveta Tamare Skroze, od 1. do 24. aprila, analizom osam nacionalnih dnevnih listova, u 508 tekstova uočeno je kršenje kodeksa.\nGodinu dana ranije kodeks je prekršen u 231 tekstu, rekla je Skroza na konferenciji za novinare i precizirala da se kršenje kodeksa odnosi na porast trenda da se navode anonimni izvori, da se ne zove druga strana i da se ne proveravaju sve činjenice.\n„Iz ovoga se zaključuje da je situacija gora, daleko gora nego pre godinu dana“, rekla je ona i dodala da je u martu kodeks prekršen 487 puta, a u junu prošle godine, kada je dosegao vrhunac u 2015. godini, 481 put.\nPrema njenim rečima, monitoring koji se sprovodi od prošlog aprila ukazuje da se u pojedinim štampanim medijima povremeno vodi hajka na neke javne ličnosti, a da su prisutni i propagandni sadržaji koji nisu uvek tako označeni.\nSkroza je rekla da je od 3. aprila do danas o ubijenoj pevačici napisano 98 tekstova u kojima je prekršen kodeks, a da se oni u kojima je izveštavanje ispunilo standarde mogu izbrojati na prste.\nU većini tekstova o pevačici se ne poštuju pretpostavka nevinosti i pravo na privatnost, upire se prstom u muža kao u ubicu, previše se pominju anonimni izvori koji bi trebalo da budu izuzetak, rekla je Skroza i dodala da se navode i navodni detalji iz istrage, što nema nikakve veze sa javnim interesom.\nČlan Komisije za žalbe Petar Jeremić, koji je sa Skrozom radio analizu štampanih medija, ocenio je da kodeks najviše krše novinari koji prate crnu hroniku, a iza njih oni koji pišu o estradnim temama.\nPrema njegovim rečima, taj „koktel novinarstva“ je rezultirao u takvom izveštavanju o ubistvu pevačice Jelene Marjanović.\nJeremić je upozorio da to što se u tri dnevna lista pojave tri različite verzije ubistva u Borči, može navesti gradjane da veruju da novinari izmišljaju.\nGeneralni sekretar Saveta za štampu Gordana Novaković ocenila je da su do sada samo lider Nove Stranke Zoran Živković i pokret Dveri podneli žalbe koje se tiču izbora u Srbiji.


Bivši direktor CIA-e optužio Bušovu administraciju da je ignorisala upozorenje o napadu 11. septembra | WebTribune\nHome IZA OGLEDALA Bivši direktor CIA optužio Bušovu administraciju da je ignorisala upozorenje o napadu 11. septembra\nPosted date: новембар 15, 2015 In: IZA OGLEDALA\nRajsova je pomenula da se sastala sa Blekom i Tenetom, ali da je to bio klasičan sastanak u kom je razgovarala sa obaveštajnim zvaničnicima o „svakodnevnim“ pretnjama.\nTenet kaže da se CIA ponovo okupila krajem jula i ponovo raspravljala o potencijalnom napadu.\n„Razmišljali smo o tome i pokušavali smo da shvatimo kako će se taj napad dogoditi“, rekao je Tenet. „Nikad neću zaboraviti taj pogled kada je Rič Bli rekao: „Oni dolaze ovamo“ i kada je usledila sablasna tišina“.\nTenet je rekao da i dan-danas pomisli na taj period pre napada i na to kako je mogao spasiti 3.000 nedužnih života.


Nedimović: SET ZAKONA ZA PROŠIRENJE PODSTICAJA\nBeograd (13. decembar 2016.) - Ministar poljoprivrede i zaštite životne sredine Branislav Nedimović izjavio je da je cilj seta zakona o poljoprivredi, o kojima se danas raspravlja u Skupštini Srbije, da se prošire mere podsticaja i da se uvedu neke nove kategorije, kao što su mladi poljoprivrednici.\nZakoni koji su pred poslanicima imaju za cilj da mere podsticaja prošire, da uvedemo neke nove kategorije, kao što su mladi poljoprivrednici, da ih istaknemo u prvi plan, kao i svest o potrebi popunjavanja devastiranih područja koja postoje u Srbiji, rekao je Nedimović novinarima u Skupštini Srbije gde se razmatraju izmene i dopune Zakona o poljoprivredi i ruralnom razvoju, Zakona o podsticajima u poljoprivredi i ruralnom razvoju i Zakona o vodama.\nOn je rekao da se predloženim zakonima uvode neke nove mere koje se odnose na stočarsku proizvodnju kako bi "pokušali da se bore sa smanjenjem broja grla u Srbiji".\nPerspektive proizvodnje junećeg mesa\nNedimović je rekao da se ovo naročito odnosi na one čiji je cilj proizvodnja junećeg mesa koja na tržištu ima neverovatne perspektive.\nOn je dodao da nadležni iz Srbije sa Kinom usaglašavaju sertifikate za izvoz ove vrste mesa.\nNedimović je rekao da je, kada je u pitanju poljoprivreda, 2016. godina bila "dosta dobra godina", da su postignuti veći prinosi i izrazio nadu da će biti ostvareni i veći prihodi.\nOn je rekao da je u republičkom budžetu za 2017. godinu izdvojeno 3,32 milijarde dinara više za poljoprivredu, kao i da će ta sredstva najvećim delom biti iskorišćena za povećanje konkurentnosti, odnosno za investicije u oblasti poljoprivrede.\nNedimović je rekao da je prioritet IPARD i naveo da je Srbiji na raspolaganju 175 miliona evra.\nMnogo godina se o tome priča. Danas menjamo propise koji su bili blokirajući faktor da bismo došli do toga. Uradili smo i ostale stvari koje su bile do naše države, rekao je Nedimović.\nOn je dodao da će u drugom kvartalu 2017. godine pozvati evropsku delegaciju da dođe u Srbiju kako bi dobili akreditaciju i već od septembra raspisali pozive za dobijanje sredstava za poljoprivredne proizvođače i prerađivače iz IPARD programa.\nNedimović je rekao da bi trebalo da radimo stvari koje su važne za Srbiju, a IPARD je jedan od tih alata.\nTrebalo bi da se borimo da menjamo svoje procedure da se prilagođavamo tako da to bude na korist naših poljoprivrednih proizvođača, rekao je Nedimović.\nOn je ukazao na to da bi Srbija trebalo da koristi finansijske alate koji joj u ovom trenutku stoje na raspolaganju kao zemlji koja je kandidat za ulazak u Evropsku uniju.\nTrebalo bi da koristimo sve ono što može da bude na korist srpskim poljoprivrednicima, građanima Srbije, da menjamo sebe kako bismo bili bolji, istakao je Nedimović.\nNedimović je rekao da će u aprilu Evropska komisija biti pozvana da akredituje Upravu za agrarna plaćanja, što je jedan od preduslova za korišćenje 175 miliona evra iz Pretpristupnih fondova EU za ruralni razvoj (IPARD).\n"Preuzimanje sredstava iz IPARD fondova blokirano je zbog toga što Uprava za agrarna plaćanja nije imala akreditaciju a da bi je dobila potrebno je bilo zaposliti još 92 ljudi. Do sad je u radni odnos primljeno 42 ljudi, a uskoro će još 50", rekao je Nedimović, predstavljajući Izmene i dopune Zakona o poljoprivredi i ruralnom razvoju u Skupštini Srbije.\nOn je dodao da bi prvi konkursi za sredstva iz IPARD fondova mogli da budu raspisani u septembru.\nIzmene i dopune tog zakona, prema njegovim rečima, predviđaju i ustanovljene procedure za konkurisanje i žalbe kod tih evropskih fondova, a uvodi se i kontrola projekata na licu mesta.\nNedimović je dodao da će se dopunama zakona ustanoviti "alati za identifikaciju parcela kako bi se utvrdilo šta se koristi za poljoprivrednu proizvodnju, a to će olakšati i komasaciju".\nIzmene i dopune Zakona o poljoprivredi i ruralnom razvoju predviđaju uvođenje sistema računovodstvenih podataka kako bi poljoprivredna gazdinstva mogla da ostvare neke beneficije.\nProširenje korisnika podsticaja\nPredstavljajući izmene i dopune Zakona o podsticajima, Nedimović je rekao da je cilj izmena bio da se proširi krug korisnika podsticaja iz budžeta.\n"Subvencije će dobiti mladi poljoprivrednici, naročito u nerazvijenim delovima istočne i južne Srbije, i to između ostalih i start ap kredite za pokretanje poljoprivredne proizvodnje", rekao je ministar i dodao da je za investicije u opremu i podizanje konkurentnosti izdvojeno tri puta više nego ove godine, oko 2,2 milijarde dinara.\nFinansijske podsticaje će, prema rečima Nedimovića, dobiti i proizvođači stoke, posebno proizvodnja junadi za tov, a subvencije će biti veće za područja koja se demografski prazne kao što su Bela Palanka, Trgovište, i Babušnica.\nUpravljanje rekama prema slivnim tokovima\nGovoreći o Izmenama i dopunama Zakona o vodama, Nedimović je rekao da će se rekama sada upravljati, ne prema administrativnim granicama, već po slivnim tokovima i da već postoje Dunavska i Savska komisija, a razgovara se i o upravljanju Drinom.\n"Do sada nisu postojale procedure o zakupu vodnih prostora već ih je koristio ko je pre do njih stigao. Izmenama je predviđena procedura za licitacije vodnih prostora, a dozvole će izdavati nadležna vodoprivredna preduzeća", rekao je Nedimović.\nVodoprivredna preduzeća će biti zadužena i za izračunavnje naknada za odvodnjavanje.\nUpravljanje vodama će, posebno u kriznim situacijama, kao što su poplave, prema rečima Nedimovića, biti uređeno jedinstveno.\nNulta tolerancija za GMO\nMinistar je govoreći o GMO, rekao da Uprava za zaštitu bilja sprovodi permanentnu kontrolu i da su uhvaćeni i svi oni koji su ilegalno zasejali površine tim proizvodima.\n"Podignute su prijave i vode postupci protiv tih lica. Ono što mogu da kažem je da će biti nulta tolerancija za proizvodnju GMO", rekao je Nedimović.\nInspekcija je, kako kaže, uradila svoj deo posla.\nGovoreći o novcu za poljoprivrednu proizvodnju, ministar je rekao da se on može plasirati na dva načina- iz budžeta odnosno kroz nacionalne mere, a drugi način je iz sredstava EU koja se očekuju u drugoj polovini 2017. godine.\nPolemika poslanika o tome ko je uništio poljoprivredu i selo\nPoslanici u Skupštini Srbije danas su tokom rasprave o izmenama Zakona o poljoprivredi i ruralnom razvoju polemisali o uništenoj poljoprivredi i srpskim selima i da li je za to odgovorna prethodna ili sadašnja vlast.\nTu temu otvorio je Miroslav Aleksić iz opozicione poslaničke grupe Socijaldemokratske stranke, koji je naveo da poljoprivreda spada u jedan od najvažnijih privrednih grana i da joj treba prići sa velikom ozbiljnošću, ali da nažalost to nije bio slučaj u prošlosti, a naročito ne u poslednje četiri godine otkako je na vlasti SNS.\n"Godinama unazad, decenijama ne postoji adekvatna poljoprivredna politika, nema hrabrosti, nema vizije u Ministarstvu da se sprovode adekvatne mere koje bi iskoristile potencijale koje mi danas imamo u Srbiji. Ti potencijali bi najlakše mogli zaposliti građane Srbije i smanjiti najveće probleme, a to je nezaposlenost u Srbiji", ocenio je Aleksić.\nOn ja ukazao da se svake godine za poljoprivredu izdvaja manje od pet odsto iz budžeta Srbije što je nedopustivo kako za sadašnju vlast tako i za svaku prethodnu koja nije dovoljno ulagala u taj sektor.\nAleksić je kazao da svi tokom predizborne kampanje "pričaju bajke" i da će biti uvećana sredstva i da će biti posvećena veća pažnja tom sektoru, ali da postoje velike nepodudarnosti između političke retorike i realizacije.\nŠef poslaničke grupe Dveri Boško Obradović rekao je da je velika dilema ko je više kriv za propadanje sela - da li Srpska napredna stranka ili Demokratska stranka.\nOn je kazao da su poljoprivreda i selo dve teme koje su ostale "zanemarene i ponižene" u interesovanjima političkih elita u prethodnom periodu i da bi bilo pogrešno reći da su samo naprednjaci odgovorni za slom poljoprivrede i sela.\n"Vlada Aleksandra Vučića samo završava ovaj grobarski posao", ocenio je Obradović.\nOn je za predviđene izmene Zakona o poljoprivredi i ruralnom razvoju i podsticajima rekao da "izgledaju kao kada na jednu duboku ranu i jednu gangrenu koja je zahvatila ceo organizam, jedan kancer koji vam razjeda organizam, zalepite flaster i kažete – evo ovaj flaster će rešiti probleme oboljenja koje vaš organizam ima".\nŠef poslaničke grupe Liberalno demokratske partije (LDP) Čedomir Jovanović složio se da su sela uništena i da je agrarna politika zemlje već dugo loša i konfuzna i da je teško sa takvom politikom vratiti život u sela.\n"Kakav je život na selu, kakvo je obrazovanje, zdravstvena zaštita, kulturni život na osnovu čega bi ljudi mogli da razmišljaju o vraćanju na selo i koliko je ministara za sve ove godine promenjeno i kakav je bio njihov plan na koji su poljoprivrednici eventualno mogli da se oslone", upitao je Jovanović.\nArpad Fremond, poslanik Saveza vojvođanskih Mađara koji je deo vladajuće koalicije, rekao je da se Zakonom o podsticajima poljoprivredi i ruralnom razvoju stvara stabilna dugoročna i predvidiva poljoprivredna politika.\nOn je rekao da je pozitivno što se proširuje opseg mera u oblasti stočarske proizvodnje i proširuje krug korisnika podsticaja u oblasti direktnih praćenja za stočarsku proizvodnju.\nFremond i Dragan Jovanović iz Nove Srbije, koja je takođe deo vladajuće koalicije, izrazili su bojazan zbog ukidanja prelevmana na mleko i zadržavanja premije od sedam dinara, ocenivši da to može dovesti do toga da Srbiju "preplavi" mleko iz EU.\nU raspravi je bilo dosta polemike i oko sredstava koja Srbiji treba budu odobrena iz Pretpristupnih fondova EU za ruralni razvoj (IPARD) i pod kojim uslovima.\nSkupština raspravlja o izmenama Zakona o poljoprivredi i ruralnom razvoju\nPoslanici u Skupštini Srbije večeras i posle 19 časova su nastavili raspravu o izmenama i dopunama Zakona o poljoprivredi i ruralnom razvoju, Zakona o podsticajima u poljoprivredi i ruralnom razvoju.\nPoslanica Demokratske stranke Aleksandra Jerkov rekla je da je "sednica čudna", jer kako je navela, na dnevnom redu sednice koja je sazvana po hitnom postupku nalazi se niz zakona koji su takođe stigli po hitnom postupku. Ona je kazala da poslanici zbog nedostatka vremena nisu uspeli da uoče vezu među tim zakonima.\nPoslanik Socijaldemokratske stranke Marko Đurišić rekao je da poljoprivreda predstavlja najveću mogućnost za razvoj Srbije, ali da je bilo pogrešnih odluka. "Danas poljoprivrednici žive loše, kao i građani... Branislav Nedimović je četvrti ministar poljoprivrede u protekle četiri godine i zato nemamo poverenje da će ove mere biti sprovedene", rekao je Đurišić.\nMinistar poljoprivrede Branislav Nedimović je rekao da je podsticanje mladih poljoprivrednika "veliki korak napred".\nMilija Miletić, poslanik Ujedinjene seljačke stranke koja je deo vladajuće većine, rekao je da je budžet za poljoprivredu veći u odnosu na prethodne godine i da je 2,2 milijarde dinara više nego ranije izdvojeno za subvencije .\n"Sada ćemo moći da pomognemo svima koji žele da se baƒve poljoprivredom. Mislim da ovim zakonom dajemo mogućnost da se više izdvoji za stočarstvo. Ovaj zakon pruža mogućnost da se kroz subvencije i kroz pomoć fonda za razvoj mladi ljudi dobiju povoljne kredite", rekao je Miletić.\nPoslanik Srpske radikalne stranke Tomislav Ljubenović rekao je da izmene Zakona o poljoprivredi i ruralnom razvoju ne rešavaju ništa suštinski i da je jedina novst kategorija koja se uvodi za podsticaj uzgoja teladi.\nPoslanik Dveri Miladin Ševarlić rekao je da subvencije nisu vraćene na nivo iz 2014. godine i da država sada vrši refundiranje uloženog novca, ali da građani nemaju novca da ulože i čekaju refundiranje.\nPoslanica Srpske naredne stranke Milena Turk rekla je da su izmene zakona o poljoprivredi i ruralnom razvoju važne jer u "žižu interesovanja stavljaju poljoprivrednog proizvođača" i otklanjaju prepreke za korišćenje predpristupnih fondova Evropske unije.\nPredsedavajući Veroljub Arsić izrekao je opomenu predsedniku Nove stranke Zoranu Živkoviću jer je, kako je predsedavajući naveo, poslanika SNS Srbislava Filipovića nazvao "džukelom", tokom plenarne rasprave o izmenama zakona o poljoprivredi i ruralnom razvoju.\nIzvor: FoNet, Beta, RTV\n:: AgroVizija Portal :: Nedimović: SET ZAKONA ZA PROŠIRENJE PODSTICAJA ::


Oprezno sa unosom B vitamina - Nedeljnik\nOprezno sa unosom B vitamina\nOni pušači, muškarci, koji uzimaju najviše doze vitamina B6 imaju tri puta veći rizik od dobijanja raka pluća u narednih šest godina, u odnosu na one koji ne koriste suplemente\nMuškarci koji uzimaju visoke doze vitamina B6 i B12 imaju veći rizik od dobijanja raka pluća, pokazala je studija Ohajo stejt univerziteta.\nIstraživanja su pokazala da je rizik za 30 do 40 procenata viši kod muškaraca koji uzimaju ovaj vitamin zasebno, ne kroz multivitaminski preparat. Pokazalo se da se ovaj rizik uvećao zbog toga što su pušači unosili značajno veće doze vitamina od preporučenih, kako tvrdi autor studije Teodor Braski, epidemiolog na Ohajo stejtu.\nOn veruje da je u pitanju sinergija vioke doze vitamina, pušenja i rizika od raka pluća kod muškaraca. Oni pušači, muškarci, koji uzimaju najviše doze vitamina B6 imaju tri puta veći rizik od dobijanja raka pluća u narednih šest godina, u odnosu na one koji nisu koristili suplemente. U slučaju B12 vitamina, rizik se skoro učetvorostručio. U pitanju su nivoi veći za 11 puta od preporučene doze u slučaju B6, i 23 puta veće kod vitamina B12.\nU malim količinama, ovi vitamini učestvuju u nekoliko vitalnih procesa u telu, uključujući i replikaciju DNK. Ali, mnogi dodaci sa visokim dozama reklamiraju se kao oni koji povećavaju energiju. Dr Braki kaže da je u pitanju čist marketing.\nUvećanje rizika od raka pluća nije otkriven kod žena, niti kod onih koji su uzimali vitamin B9, poznat i kao folna kiselina.


30. januar/siječanj, 2006.\nSavjet Evropske unije za opste i spoljne poslove imenovao je i formalno njemackog dip-lomatu Kristijana Svarca Silinga za specijalnog predstavnika EU za Bosni i Hercegovinu i pohvalilo visokog predstavnika Pedija Esdauna za izvanredna postignuca za BiH i njenu evropsku buducnost.\nU zakljuccima sa sastanka u Briselu se naglašava da je Savjet pozdravio razgovore o ustavnim promjenama u BiH koje je proteklih mjeseci pomagala medjunarodna zajednica. Sve partije u BiH su pozvane da nastave ovaj proces na dinamican nacin.\nOdlazeci visoki predstavnik Pedi Ešdaun (Paddy Ashdown), ocijenio je da su reforme Ustava potrebne kako bi BiH postala funkcionalna drzava prema standardima EU. Esdaun je u obracanju poslanicima drzavnog parlamenta istakao da se moraju smanjiti troskovi vlasti,\n"koja osiromasuje gradjane i slabi ekonomiju".\n"Nijedna zemlja koja na organe vlasti trosi 70 posto prihoda od\nporeza svojih gradjana, a samo 30 posto na gradjane, ne moze biti\nuspjesna", rekao je britanski diplomata koji u utorak 31. januara predaje duznost njemackom politicaru Kristijanu Svarc Silingu (Christian Schwarz Schilling) .


Prema poslednjim podacima je oko 20 ljudi sa područja Srbije učestvovalo na ratištima u Siriji i Iraku (na slici: militanti Islamske države Iraka i Levanta, IDIL)\nProblem odlaska mladih ljudi iz Sandžaka na strana ratišta, pre svega u Siriju, ostaje izazov sa kojim se i dalje bore dve islamske zajednice u Srbiji. Njihovi predstavnici navode da im je za tu borbu neophodna pomoć države, ali i drugih organizacija i institucija.\nČelnici islamskih zajednica tvrde da sa mladim ljudima rade kroz džamije, obrazovne ustanove, medijske nastupe i neposredne susrete na njihovoj edukaciji da islam razumeju kao veru dobra, onako kako ih uči i sam poslanik Muhamed ("Najbolji među vama je onaj ko čini dobro ljudima, a najlošiji među vama je onaj ko čini zlo ljudima" – citat iz Kurana).\nPredsednik Mešihata Islamske zajednice u Srbiji muftija Mevlud ef. Dudić kaže za RSE da ne postoji specijalan program za borbu protiv odlaska mladih ljudi na ratišta, jer je broj onih koji su otišli minoran, te da mediji prenaglašeno govore kada su u pitanju Bošnjaci i područje Sandžaka.\nDudić ističe da zlo zvano terorizam uzima sve više maha, a da objašnjenja razloga zbog kojih određen broj ljudi, sa određenih prostora, i jednih i drugih nacionalnosti i vera, odlazi i daje svoje živote daleko od sopstvene domovine.\n"Islam ne poznaje terorizam, jer to je najveće zlo i terorizam nema ni veru ni naciju. Na predavanjima otvoreno sa svojim studentima razgovaram o tome, čak sam otvaram tu temu jer hoću nekome koga je možda neko vrbovao da ukažem na te devijacije, opasnost i zlo. Mi nemamo omladine, ni ljudstva da budu žrtve u nekim drugim državama. Naši momci su nam potrebni ovde, na ovim prostorima, svojoj zajednici, džematu, roditeljima, porodici, gradu, regionu i državi", rekao je Dudić.\nMevlud ef. Dudić: Naši momci su nam potrebni ovde\nOn smatra da razlog za odlazak pojedinaca na ratište u Siriji treba tražiti u teškom ekonomskom stanju i primeni dvojnih standarda na globalnom i lokalnom nivou, "gde se sve loše što uradi neki musliman naziva islamskim terorizmom, dok se brojna ubistva nedužnih ljudi od strane hrišćana ne dovode u vezu sa hrišćanskim terorizmom".\nMediji su ranije ukazivali na postojanje nekoliko spornih internet stranica, čiji serveri nisu bili iz Srbije, koje su služile za širenje propagande među mladim ljudima da je obaveza muslimana da idu u džihad i služe islamu.\nReis Islamske zajednice Srbije Sead ef. Nasufović kaže za RSE da je do sada u razgovoru sa mladima kod njih nekoliko primetio želju da, nakon gledanja potresnih fotografija i video snimaka iz Sirije, odu i pomognu braći po veri.\n"Mladi ljudi su emotivniji, agresivniji, brže reaguje na nepravdu. Poslednjih dana sam imao nekoliko susreta koji su u meni izazvali strah jer ljudi plačući govore o tome kako našu braću i sestre ubijaju. Naravno da mi razgovaramo sa njima, smirujemo ih, ali to ne traje predugo i pitanje je šta je ostatkom dana koji oni ne provode pored nas", rekao je Nasufović.\nOn ističe da neće odustati od borbe da spreči mlade ljude da odlaze na ratišta, a da njihovi profili uglavnom ukazuju da oni ne žive srećno.\n"Šta je uzrok njihove nesreće, tuge i otuđenosti od svojih porodica, komšija i prijatelja – pitanje je na koje bi trebao da se uključi veoma širok krug ljudi, stručnjaka, koji bi dali svako iz svog ugla odgovor i sprečili mlade da odlaze. Mi nemamo zakon u svojim rukama, ni vlast, pa da fizički sprečimo nekoga da ode. Na žalost, oni koji ih najviše vole, a to su njihovi roditelji u sto odsto slučajeva ne znaju da će im dete već sutradan otići negde van granice, na put bez povratka", rekao je Nasufović.\nNedovoljni resursi islamske zajednice\nDa u rešavanje ovog problema treba da uključe i druge organizacije, religijske zajednice, pa i sama država smatra i analitičar Davor Marko. Prema njegovom mišljenju, islamske zajednice rade na edukaciji mladih u granicama svojih mogućnosti.\nOn ukazuje na postojanje drugih organizacija, koje nisu deo formalnog sistema i koje se finansiraju iz inostranstva, a čija je tiha propaganda uticala na neke mladiće da odu u Siriju.\n"Kada to spojite sa nezavidnom socio-ekonomskom situacijom u kojoj se mladi ljudi ne snalaze i ne vide nikakvu perspektivu, u ovim opasnim stvarima oni pronalaze nekakav smisao. Potrebno je da se uključe brojni faktori, jer islamske zajednice nemaju dovoljno resursa da samostalno utiču na mlade i da samostalno izvode edukacijske projekte, da im ponude nekOpasnost i u alternativu. Samo sinergija i saradnja mogu doprineti da se iskoreni taj problem", ističe Marko.\nMladima treba ponuditi alternativu: Davor Marko (na slici: Novi Pazar)\nMuftija Dudić za nastajanje mnogih "devijacija na prostoru Sandžaka" optužuje lokalne i državne političare, koji su "pored jedne dozvolili osnivanje i druge Islamske zajednice, ali i nekoliko klubova u kojima ljudi mogu biti zloupotrebljeni i regrutovani da se bore u Siriji".\n"Očekujem od režima da se ozbiljno pozabavi ovim problemima kako ne bi nevladine i humanitarne organizacije, koje su ovde prisutne, od kojih su neke iz Turske, a druge iz nekih arapskih država, isključivo bavile islamskim misionarstvom. Ovo je velika opasnost i pretnja. Mi, dakle, danas na prostoru Sandžaka i Srbije imamo pored Islamske zajednice u Srbiji i nekoliko paradžemata, parazajednica, paranevladinih organizacija i parahumanitarnih organizacija koje se bave verom", dodaje Dudić.\nDve islamske zajednice u Srbiji postoje od 2007. godine, kada je država dopustila formiranje druge zajednice, koje su od tada u konstantnom sporu po skoro svim gorućim pitanjima.\nPodsećamo još da je pred Specijalnim sudom u Beogradu u toku sudski proces protiv Tefika Mujovića (36) iz Tutina, koji se tereti za udruživanje radi terorizma, vrbovanje i obučavanje za teroristička dela i finansiranje terorizma.\nMujović je krajem maja prošle godine deportovan iz Turske, a osim njega optuženi su i Abid Podbićanin, Sead Plojović, Izudin Crnovršanin, Ferat Kasumović, Goran Pavlović i Rejhan Plojović.\nPodbićanin, Pavlović i Plojović su još u bekstvu, za njima je raspisana poternica i sudi im se u odsustvu.


Vlada RS u Srbac uložila skoro 90 miliona KM\n19. dec 2018 2366\nPrema podacima Vlade Republike Srpske, u opštinu Srbac je od 2006. godine do sada, po različitim programima uloženo oko 58 miliona KM, a kroz kredite Investiciono-razvojne banke IRB Srpske plasirano još oko 30 miliona.\nZa projekte koji se realizuju na području ove opštine iz sredstava Ekonomsko-socijalne komponente Razvojnog programa Republike Srpske odobreno je oko 5,5 miliona KM, od čega oko tri miliona KM za izgradnju sportske dvorane.\nU Vladi Republike Srpske Srni je rečeno da su značajna sredstva, više od 22 miliona KM, uložena u poljoprivredu ove lokalne zajednice.\nU periodu od 2007. do 2017. godine za podsticaje za razvoj poljoprivrede i sela, izdvojeno je više od 14 miliona KM, te oko šest miliona KM za odbranu od poplava.\nOdlukama Vlade, značajna sredstva dodijeljena su za izgradnju lokalnih, te rehabilitaciju magistralnih i regionalnih puteva, ukupno 21 milion KM.\nKroz razne projekte za izgradnju, rekonstrukciju i opremanje školskih objekata, nabavku računara, te uvođenje informacionih sistema, u ovoj lokalnoj zajednici izdvojeno je oko dva miliona KM.\nOd 2006. do danas kroz različite projekte za održivi povratak obezbijeđeno je milion maraka.\nKroz aktivnosti podrške privredi Vlade Srpske, među kojima su podsticaj izvoza, sufinansiranje preduzeća za proizvodnju tekstila, kože i obuće, izdvojeno je oko 2,4 miliona KM, od čega 400.000 KM za subvencije električne energije za socijalno ugroženo stanovništvo.\nIz Vlade navode da su u saradnji sa Boračkom organizacijom, realizovani mnogi projekti, ukupno 5,5 miliona, od kojih su najznačajniji stambeno zbrinjavanje porodica poginulih boraca i ratnih vojnih invalida za šta je izdvojeno 1,3 miliona KM i zbrinuto 76 porodica, od čega izgradnjom stanova 26, a nepovratna novčana sredstva dobilo je 50 porodica.\nKroz program socijalnog zbrinjavanja radnika koji su procesom privatizacije, stečaja ili likvidacije preduzeća ostali bez posla, u opštini Srbac zbrinuto je oko 1.500 radnika u osam preduzeća, za šta je utrošeno 3,4 miliona KM, dok je kroz projekte zapošljavanja od 2007. do 2016. zaposleno oko 200 lica, za što je utrošeno više od pola milion KM.\nPosredstvom Fonda za profesionalnu rehabilitaciju, osposobljavanje i zapošljavanje invalida od 2006. godine do danas, u opštini Srbac zaposleno je 40 osoba sa invaliditetom, što je finansirano sa 110.000 KM.\nIz Fonda solidarnosti za obnovu Republike Srpske opštini Srbac uplaćeno je oko dva miliona KM, kroz platne kartice - vaučere 1,2 miliona KM za oko 300 poplavljenih domaćinstava, te oko 730.000 KM poplavljenim poljoprivrednicima.\nViše od milion KM uloženo je u oblast zdravstva za izgradnju, sanaciju i opremanje ambulanti porodične medicine, uvođenje informacionog sistema, te nabavku sanitetskih vozila.\nKroz projekte za omladinu i sport do sada je u ovu lokalnu zajednicu uloženo oko 1,3 miliona KM.


Pokrajinski zaštitnik građana posetio Dom za decu i omladinu „Vera Radivojević“ u Beloj Crkvi\nZamenik pokrajinskog zaštitnika građana - ombudsmana za prava deteta Milan Dakić u petak, 29.03.2019. godine, sa saradnicama je posetio dom za decu i omladinu „Vera Radivojević” u Beloj Crkvi. Poseta ovom domu jedna je od redovnih aktivnosti u oblasti zaštite prava deteta tokom koje institucija Pokrajinskog zaštitnika građana stiče neposredan uvid u položaj dece i omladine smeštene u ustanovama socijalne zaštite.\nZamenik Milan Dakić je i ovom prilikom sa decom i mladima, zaposlenima u domu i direktorkom Marijom Maslać Živanović razgovarao o uslovima i okolnostima života i rada u ovom domu u kojem borave deca i mladi uzrasne grupe od 11-22 godine. Pokrajinski zaštitnik građana informisan je tokom razgovora o nivou zadovoljenja uzrasno - razvojnih potreba i stepenu pružanja podrške korisnicima. Posebna pažnja posvećena je razmatranju mnogobrojnih problema sa kojima se svakodnevno suočavaju, a čiji uzroci jednim delom leže u nedostatku materijalnih sredstava, te manjku broja zaposlenih, pre svega stručnih radnika, zbog čega je otežano svakodnevno funkcionisanje doma. Direktorka Doma istakla je probleme koji ih okupiraju tokom poslednjih godina, uključujući mešovitu strukturu korisnika, prouzrokovanu sve većim brojem dece koji zahtevaju psihijatrijski tretman ili konstantan nadzor i negu stručnih radnika, kao i zdravstvenih radnika, a usled izvesnih višestrukih poremećaja u razvoju ili funkcionisanju.\nOno što Dom ''Vera Radivojević'' u Beloj Crkvi izdvaja od ostalih ustanova sa decu i omladinu na teritoriji AP Vojvodine je primena svojevrsnog bodovnog sistema, koji ima za cilj motivaciju dece i mladih za razvoj i unapređenje njihovih ličnih veština i vrednosti, a ostvarenje utvrđenih ciljeva donosi im i konkretne privilegije.\nIstovremeno, važno je napomenuti i činjenicu da je nemali broj korisnika Doma veoma motivisan za učenje i visoko obrazovanje, kao i da su pojedinci korisnici različitih stipendija.\nPokrajinski zaštitnik građana će nakon obilaska svih ustanova za smeštaj dece i mladih na teritoriji Pokrajine, shodno objektivno sagledanoj situaciji, sačiniti izveštaj i dati preporuke za unapređenje stanja u ovoj oblasti rukovodeći se, pre svega, najboljim interesom deteta.\n27. avgust 2018. 16:45:01 Završena prva škola ljudskih prava


Вучић у Минхену: Поздрављам Карпентера - Нови Стандард\nVučić u Minhenu: Pozdravljam Karpentera\n„Pozdravljam gospodina Karpentera. Voleo bih da sam od njega čuo da li Srbi, kojih ima skoro 30 odsto u Crnoj Gori, imaju ista prava kao Albanci u Makedoniji“\nPredsednik Aleksandar Vučić izjavio je u Minhenu da Beograd sa Prištinom neće razgovarati o statusu sve dok ne budu ukinute takse na robu iz centralne Srbije. „Mi možemo da razgovaramo o stvarima koje su pitanje ekonomskog napretka, nemamo problem sa tim, ali nećemo da razgovaramo o statusu dok se takse ne ukinu. To stoji i čekamo da takse budu ukinute“, rekao je Vučić odgovarajući na pitanja novinara Al džazire u Minhenu, gde učestvuje na Minhenskoj bezbednosnoj konferenciji.\nVučić je rekao da mu je smešno da uopšte priča o taksama u 21. veku, jer mora da postoji slobodna trgovina, navodeći da očekuje da problem bude rešen. Upitan da li će se sastati sa predstavnicima prištinske administracije, Vučić je podsetio da je Hašim Tači jutros prisustvovao potpisivanju dokumenta o železnici i da je video neke predstavnike njihove delegacije, ali da ne zna da li će Aljbin Kurti po podne doći u Minhen. „Ne znam, to njih morate da pitate. Ja ću biti na sastanku u pet sati“, rekao je Vučić. Upitan šta očekuje od današnjih sastanaka, Vučić je rekao da ne bi trebalo očekivati previše. „Ako možemo malo da spustimo tenzije, to je uvek dobro, a mislim da su ovo konkretni koraci. Mi ćemo brzo da radimo na tome“, rekao je Vučić.\nOn je rekao da je danas potpisano pismo o namerama o železnici i da je bilo reči o tome da je važno da se posle avio-saobraćaja na kojem se ubrzano radi, otvori i železnička linija koja će povezati Beograd i Prištinu, kao i auto-put o kojem je, podseća, još pre šest godina bilo reči sa nemačkom kancelarkom Angelom Merkel. Vučić je rekao i da je naša strana uradila sve i da će prvi radovi na ukupnoj deonici kroz centralnu Srbiju krenuti već na jesen. Upitan koliko su važni dogovori i potpisana dokumenta, Vučić je rekao da je uvek bolje kada se razgovara, nego kada dijaloga nema.\n„Dobro je sve što nije destabilizacija. Kod nas su sve usijane glave i lako je napasti nekoga i dobijati političke poene kritikom drugog, ja mislim da je važno da se sačuva mir i stabilnost“, ponovio je Vučić. On je naveo da su u Srbiji ekonomski brojevi dobri, da je država imala najveći rast u 2018. i 2019. godini ne samo u regionu, već i u jugoistočnoj Evropi, da se nastavlja niska stopa javnog duga, ali da je potrebno nastaviti i saradnju i otvarati granice. „Samo između nas i BiH i Crne Gore gubimo godišnje najmanje dve milijarde evra samo zato što nam kamioni toliko čekaju na granicama“, rekao je Vučić.\nPovodom izjave bivšeg zvaničnika Pentagona Majkla Karpentera da Rusija u Crnoj Gori, preko Srpske pravoslavne crkve, štiti svoje interese, Vučić poručuje da bi voleo da je od Karpentera čuo kakva prava imaju Srbi u toj državi. „Pozdravljam gospodina Karpentera. Voleo bih da sam od njega čuo da li Srbi, kojih ima skoro 30 odsto u Crnoj Gori, imaju ista prava kao Albanci u Makedoniji“, poručio je Vučić.\nPredsednik Srbije je, upitan da prokomentariše to što je Ramuš Haradinaj pretio Aljbinu Kurtiju, ukoliko ovaj ukine takse od 100 odsto na robu iz Srbije, kratko odgovorio: „Šta me briga“. Vučić je izjavio danas da će sutra na sastanku u Beogradu saslušati stavove Milorada Dodika i Željke Cvijanović u vezi sa situacijom u BiH i istakao da će uvek insistirati na očuvanju mira i stabilnosti u toj zemlji. Vučić je u Minhenu, gde je odgovarao na pitanja novinara u pauzi Minhenske bezbednosne konferencije, za Al džaziru rekao da je Dodika i Cvijanovićevu pozvao na sastanak i pre sporne odluke Ustavnog suda u BiH o imovini.\n„Sutra ću da saslušam Dodika i Cvijanović da čujem šta misle. Uvek ću da insistiram na očuvanju mira i stabilnosti u BiH, mi poštujemo integritet BiH i integritet Republike Srpske u okviru BiH“, dodao je Vučić. On je naveo da svi zajedno moraju da rade na očuvanju mira i stabilnosti jer je to najvažnije za sve narode.\n„NAJBOLjI ODNOSI SA RUSIJOM I KINOM, NASTAVLjAMO EU PUT“\nVučić je poručio u izjavi novinaru ruske televizije u Minhenu, da će Srbija nastaviti da održava najbolje odnose i saradnju sa Rusijom i Kinom, po ugledu na zemlje koje imaju mnogo veću razmenu sa Rusijom od nas, ali da će nastaviti i svoj evropski put. Vučić je u Minhenu, u pauzi Minhenske bezbednosne konferencije, odgovarao na pitanja novinara, a osim predstavnika medijskih kuća iz Srbije i regiona, njegovo izlaganje su pratili i novinari stranih medija.\nNovinar ruske televizije pitao je predsednika Srbije da prokomentariše slogan minhenske konferencije „westlessness“, što znači nestanak značaja Zapada, kao i komentare koji su se mogli čuti da je Rusija destabilizirajući faktor. Vučić mu je odgovorio, kako je preneo, isto što i mnogim investitorima sa kojima se sastao, a koji su ga pitali o uticaju Rusije i Kine, te kojima je govorio da njihove zemlje imaju mnogo veću trgovinsku razmenu sa Rusijom, a posebno sa Kinom, od Srbije.\n„Vi imate benefite te saradnje za vaš narod, a neki od vas nama ne dozvoljavaju da uradimo isto… Mi ćemo održati najbolje odnose sa Kinom i Rusijom, nastavićemo veoma dobru saradnju, to se neće promeniti, iako svi znaju da smo na evropskom putu“, rekao je Vučić. Ističe da Srbija neće promeniti svoju politiku, koja joj je, kaže, obezbedila i dobre rezultate u ekonomiji i dobro pozicioniranje u svetu.\n„To ne govorim samo za rusku televiziju, već i za sve regionalne televizije, vidim ovde i mnoge kamere iz EU zemalja, što me ne zanima. Ovo je srpska politika i mi ćemo je nastaviti“, rekao je Vučić. Predsednik Vučić je nakon što je dao izjavu medijima na svoj zvaničan profil na Instragamu postavio fotografiju na kojoj se vidi veliki broj novinara i napisao: „Veliko interesovanje stranih medija za srpske stavove“.\nIzvor Tanjug/B92, 14. februar 2020.\nPOTPISANE IZJAVE O NAMERAMA ZA ŽELEZNIČKU VEZU I AUTO-PUT\nPredstavnici Beograda i Prištine potpisali su danas u Minhenu izjave o namerama za uspostavljanje železničke veze i autoputa Beograd-Priština, objavljeno je na Instagram nalogu predsednika Srbije Aleksandra Vučića. „Predsednik Vučić prisustvovao je danas u Minhenu potpisivanju izjave o namerama za uspostavljanje železničkog koridora Beograd-Priština i izjave o nameri za završetak izgradnje autoputa Beograd-Priština“, navodi se na nalogu „buducnostsrbijeav“.\nKako se navodi, Vučić je posle potpisivanja rekao da je „to veoma važno zbog Srba koji žive u Gračanici, Kosovskom pomoravlju i Sirinićkoj župi“. Izjave o namerama u ime Srbije potpisao je direktor Kancelarije Vlade Srbije za Kosovo i Metohiju Marko Đurić, u prisustvu Vučića, predsednika Kosova Hašima Tačija, specijalnog izaslanika predsednika SAD za pregovore Srbije i Kosova Ričarda Grenela i američkog ambasadora u Beogradu Entonija Godfrija.\nKosovski predsednik Hašim Tači je rekao da je ovaj, kako je on okarakterisao, „sporazum još jedan korak u kosovskim dostignućima u razvoju ekonomije“. Ovo je najbolja poruka da će region imati mir, ekonomski razvoj, napredak, radna mesta što je potrebno ljudima na Kosovu i zapadnom Balkanu, dodao je. „Kosovo veruje u vođstvo predsednika Trampa i administracije da tokom ovog perioda i godine rade na konačnom sporazumu između Kosova i Srbije. To je put koji moramo slediti u budućnosti i ne smemo biti taoci gorke prošlosti naših zemalja i naroda „, rekao je Tači.\nTači je zahvalio administraciji američkog predsednika Donalda Trampa za njihove napore na postizanju konačnog sporazuma između dve države Zapadnog Balkana. „Ambasadore Grenel hvala vam na odličnom radu na ovom sporazumu. To je još jedan novi korak u napretku nakon sporazuma o avio liniji Priština-Beograd, „rekao je Tači. Ambasada SAD u Berlinu objavila je na Tviteru da je Grenel „otvorio Minhensku bezbednosnu konferenciju istorijskim potpisivanjem sporazuma o železnici i auto-putu između Srbije i Kosova, posle prošlomesečnog sporazuma o obnovi direktnih letova između Beograda i Prištine“.\n„Aplaudiram Ričardu Grenelu i Donaldu Trampu za viziju i liderstvo u efikasnom omogućavanju funkcionalne normalizacije železničke povezanosti Kosova i Srbije, sad je potrebno veliko finale, uzajamno priznanje, koje je Tramp precizno naglasio u dva pisma“, napisao je na Tviteru bivši premijer Kosova Ramuš Haradinaj. Potpisivanju pisama o namerama su prisustvovali Tači i Vučić, ambasadori SAD u Beogradu i Prištini i posrednik u ovom dijalogu ambasador Ričard Grenel.\nIzvor Beta/N1, 14. februar 2020.\nPreporučujemoAleksandar VučićMinhenska bezbednosna konferencija


Zabava Архиве – Страница 2 од 40 – ZoomUe\nby Nevena Jovanovic · Published 29 марта, 2021 · Last modified 30 марта, 2021\nZLATIBOR – Gold Gondola na Zlatiboru jedna je od najvećih kapitalnih investicija na ovoj planini.Od svog otvaranja do danas ona svakodnevno okuplja veliki broj turista. A za prva tri meseca rada gondolom se vozilo...\nPOŽEGA – Požega će uskoro ponovo imati Jedinicu civilne zaštite. Prema Zakonu o zaštiti od rizika i upravljanju u vanrednim situacijama lokalna samouprava je obavezna da formira specijalizovanu jedinicu ili jedinicu opšte namene. Dragan...\n„I to se zove ljubav“ u četvrtak u Narodnom pozorištu\nUŽICE – U četvrtak 25. marta sa početkom od 19:30 na velikoj sceni Narodnog pozorišta Užice biće izvedena komedija „I to se zove ljubav“. Predstava će biti izvedena uz poštovanje svih preporučenih epidemioloških mera,...\nby Nevena Jovanovic · Published 17 марта, 2021 · Last modified 18 марта, 2021\nUŽICE – Rada Zarić iz Užica je umetnica koja je svoj hobi pretvorila u posao u kome kako kaže neizmero uživa u radnoj sobi svog doma. Od polimerne gline ona ukrašava escajg i pravi...\nby Nevena Jovanovic · Published 15 марта, 2021\nBAJINA BAŠTA – Najstarija i najveća destilerija rakije u Srbiji nalazi se u Bajinoj Bašti, čuvena po klekovači koja se pravi od bobica kleke i poznata je po brojnim lekovitim dejstvima. Početkom 20. veka...\nUžičanin restaurator Harli Dejvidson motora (VIDEO)\nUŽICE – Dejan Krčevinac iz Užica restauira motocikle brenda Harli Dejvidson, a kako bi jedan bio spreman za vožnju, on provede i do godinu i po dana u svojoj radionici prepravljajući ga. Krčevinac je...\nby Nevena Jovanovic · Published 14 марта, 2021\nIVANJICA – Lokalna Kancelarija za mlade opštine Ivanjica realizuje “Školu glume” za mlade planiranu Lokalnim akcionim planom za mlade u 2021. godini. Jedinstvena prilika za sve zainteresovane da se oprobaju u ovoj vrsti umetnosti...\nPRIJEPOLJE – Skupljanje gramofonskih ploča u poslednje vreme sve je popularnije. Sead Kajević iz Prijepolja trenutno ima više od 800 gramofonskih ploča i poseduje žanrove poput džeza, bluza, bosa nove i mnoge druge, a...\nby Nevena Jovanovic · Published 8 марта, 2021\nNovi termini predstave „I to se zove ljubav“\nUŽICE – Zbog velikog interesovanja za pozorišnu predstavu „I to se zove ljubav“, svi zainteresovani mogu je pogledati u novim terminima 16. i 17. marta sa početkom od 19:30. Ljubitelji pozorišta mogu pogledati i...\nZLATIBOR – Zlatiborska Gold gondola od danas će imati novo radno vreme, radnim danima od 10 do 15 časova, dok će vikendom raditi od 9 do 15 časova. A, povodom međunarodnog dana žena, sve...


Poljoprivrednici traže novčana sredstva za pomoć u poljoprivrednom razvoju – Radio Studio D ::: 99,40 i 97,40 FM\nPoljoprivrednici traže novčana sredstva za pomoć u poljoprivrednom razvoju\n- 17. Novembra 2018.\nIzdvajanja za poljoprivredu u budžetu Federacije BiH za 2019. godinu trebala bi iznositi 130 miliona KM, smatraju u Udruženju poljoprivrednika FBiH. Stoga su oni Vladi Federacije BiH i nadležnim ministarstvima uputili zahtjev da prilikom kreiranja budžeta FBiH za 2019. godinu osiguraju sredstva za novčane podrške u poljoprivredi u skladu sa Zakonom o novčanim podrškama u poljoprivredi i ruralnom razvoju. Kako je za Oslobođenje kazao Nedžad Bičo, predsjednik Udruženja, krajnje je vrijeme da se počne raditi po zakonu.\n“A prema ovom zakonu, visina novčanih sredstava za poljoprivredu mora iznositi od 3 do 6 posto iznosa budžetskih prihoda i primanja u tekućoj godini u Federaciji. Tako bi prema našim računicama, izdvajanja za poljoprivredu u budžetu za 2019. trebala dostići 130 miliona KM. Jedino ovaj iznos garantuje opstanak i razvoj poljoprivrede u Federaciji BiH, te daje mogućnost provođenja strukturnih reformi neophodnih za povećanje konkurentnosti bh. proizvoda na domaćem i stranom tržištu”, kazao je Bičo, dodajući da su veća ulaganja u poljoprivredu, prije svega, investicija.\nPrema njegovim riječima, u godini koja je na izmaku izdvajanja za poljoprivredu su iznosila oko 70 miliona KM, što je jako malo ako uporedimo sa zemljama u okruženju.\n“Dosad smo imali razumijevanja za nepoštivanje Zakona o novčanim podrškama, prije svega, zbog potrebe da Vlada Federacije sanira naslijeđena dugovanja”, kazao je Bičo.\nOn je dodao da je, s obzirom na to da su sva dugovanja ove godine izmirena, vrijeme da se za bh. poljoprivredu izdvoji značajnija suma novca kako bi poljoprivreda konačno krenula naprijed, a ne da stagnira.\nPrevious article Hag: Pojačana kontrola nad telefonskim pozivima Ratka Mladića\nNext article Maleni Ajnur treba našu pomoć